Johana 3 | Bible e Intanet | New World Translation\nInjili mar Johana 3:1-36\n3 Ne nitie Ja-Farisai moro ma nyinge Nikodemo,+ ma bende ne en jatend Jo-Yahudi. 2 Nodhi ir Yesu gotieno+ mowachone niya: “Rabi,+ wang’eyo ni in japuonj moa ka Nyasaye, nimar onge ng’at ma nyalo timo honni mitimogi+ mak mana ka Nyasaye ni kode.”+ 3 Yesu nodwoke kama: “Adier awachoni ni, ka ok onyuol ng’ato gi nyuol manyien,*+ ok onyal neno Pinyruodh Nyasaye.”+ 4 Nikodemo nopenje kama: “Ere kaka inyalo nyuol ng’ato kosebedo ng’at maduong’? Ok onyal donjo kendo ei min mare mi chak nyuole kendo, koso?” 5 Yesu nodwoke kama: “Adier awachoni ni, ka ok onyuol ng’ato kuom pi+ gi roho,+ ok onyal donjo e Pinyruodh Nyasaye. 6 Gima osenyuol kuom ringruok en ringruok kendo gima osenyuol kuom roho en roho. 7 Kik iwuor nikech asewachonu kama: Nyaka nyuolu manyien. 8 Yamo kudho kochomo kama odwaro kendo uwinjo kaka okudho, to ok ung’eyo kama owuokie kata kama odhiye. E kaka ng’ato ka ng’ato mosenyuol kuom roho chal.”+ 9 To Nikodemo nopenje kama: “Gigi nyalo timore nade?” 10 Yesu nodwoke niya: “Obet nade ni in japuonj e Israel, to ok ing’eyo wechegi? 11 Adier, adier, akoni ni, gik ma wang’eyo wawacho, kendo gik ma waseneno wachiwo nendgi, to un ok urwak neno ma wachiwo. 12 Ka asewachonu gik manie piny to e ma pod ok uyie, ere kaka ubiro yie ka awachonu gik manie polo? 13 E wi mano, onge ng’at ma oseidho malo e polo,+ mak mana jal ma ne olor koa e polo,+ ma en Wuod dhano. 14 To mana kaka Musa nong’awo thuol malo e thim,+ e kaka Wuod dhano bende nyaka ng’aw malo,+ 15 mondo ng’ato ka ng’ato ma keto yie kuome obed gi ngima ma nyaka chieng’.+ 16 “Nimar Nyasaye nohero piny ahinya mi nochiwo Wuode ma miderma,+ mondo ng’at ma nyiso yie kuome kik kethi, to obed gi ngima ma nyaka chieng’.+ 17 Nikech Nyasaye nooro Wuode e piny, ok ni mondo ong’ad ne piny bura, to mondo ores piny kokalo kuome.+ 18 Ng’at ma nyiso yie kuome ok bi ng’adne bura.+ Ng’at ma ok nyis yie, bura oseloyo nimar ok osenyiso yie e nying Wuod Nyasaye ma miderma.+ 19 Koro ma e gimomiyo ibiro ng’ad bura: nimar ler osebiro e piny,+ to ji osehero mudho kar hero ler, nikech timbegi richo. 20 Nimar ng’at mong’iyo gi timo gik maricho, osin gi ler kendo ok obi e ler mondo kik kwer* timbene. 21 To ng’at ma timo gik madier biro e ler+ mondo timbene onenre ayanga ni gik motimo luwore gi dwach Nyasaye.” 22 Bang’ mano, Yesu gi jopuonjrene nodhi e gweng’ moro mar Judea. Ka en kuno, nokawo kinde moko kodgi kendo nobatiso ji.*+ 23 Johana bende ne batiso ji e Aenon machiegni gi Salim nikech kanyo ne nitie pi mang’eny+ kendo ji ne siko dhi kuno to ibatisogi;+ 24 nimar ne pok otue Johana e jela.+ 25 Koro jopuonjre Johana nobedo gi ywaruok gi Ja-Yahudi moro e wi wach pwodhruok. 26 Omiyo, ne gibiro ir Johana kendo wachone niya: “Rabi, ng’at ma ne ni kodi loka Jordan ma ne ichiwo neno kuomecha,+ koro batiso ji kendo ji duto dhi ire.” 27 Johana nodwokogi kama: “Ng’ato ok nyal yudo gimoro amora, mak mana ka omiye koa e polo. 28 Un uwegi un joneno ma nowinjo ka awacho ni, ‘Ok an Kristo,+ to oseora mondo atelne.’+ 29 Ng’at ma nigi miaha e wuon kisera.+ To ka osiep wuon kisera ochung’ kendo winje, obedo mamor ahinya nikech dwond wuon kisera. Omiyo, morna osepong’ chuth. 30 Ng’atno nyaka sik ka medore, an to nyaka asik ka adok chien.” 31 Ng’at ma owuok malo+ ni e wi jomamoko duto. Ng’at ma owuok e piny, owuok e piny, kendo owuoyo e wi gik manie piny. Ng’at ma owuok e polo ni e wi jomamoko duto.+ 32 Ochiwo neno e wi gik moseneno kendo mosewinjo,+ to onge ng’at ma rwako neno mochiwo.+ 33 Ng’at moserwako neno mochiwo oseyie chuth ni Nyasaye wacho adier.+ 34 Nikech ng’at ma Nyasaye nooro wacho weche mag Nyasaye,+ nimar Nyasaye chiwo rohone ma ok opim. 35 Wuoro ohero Wuode+ kendo oseketo gik moko duto e lwete.+ 36 Ng’at ma nyiso yie kuom Wuod Nyasaye nigi ngima ma nyaka chieng’;+ to ng’at ma ok winj Wuoyi ok none ngima,+ to mirimb Nyasaye siko kuome.+\n^ Kata nyalo bedo, “nyuol moa malo.”\n^ Kata, “el.”\n^ Nenore ni Yesu e ma ne chiko joma ne batiso ji. Pim gi Joh 4:2.


land Wach Nyasaye, kendo ket chunyi kuom tijno kinde duto, kata ka piny ber kata rach. Kwer weche duto ma ok ni kare. Kendo rie weche maricho, kijiwo ji kendo ipuonjo gi kinda duto.\nWinjuru wach jotendu, kendo timuru gik ma giwacho. Giritou odiechieng’ gotieno ma ok giyue, nikech nyaka ginyis Nyasaye wach kaka gisetiyo. Ka uluorogi, to gibiro tiyo gi mor to ka uchayogi to ginyalo tiyo ka gijur, to mano ok nyal konyou.\nOwetena, kik ji mang’eny kuomu bed jopuonj, nimar nyaka ung’e ni wan jopuonj nong’adnwa bura malit moloyo ji moko.\n En ema nopogo mich ni ji, koyiero ji moko mondo obed joote, to moko johul wach moa kuom Nyasaye, kendo moko joland Wach Maber, to moko jotend jo-Kristo, to moko jopuonj. Ne otimo kamano mondo omi jo-Nyasaye duto obed joma ong’eyo tich konyo ji, kendo tich gero ringre Kristo,\n Koro an gi wach moro ma adwaro kwayou, un jodongo. Awuoyo kodu kaka jaduong’ wadu, mane oneno kaka Kristo sandore, kendo mageno yudo pok kuom duong’ mabiro fwenyore. Beduru jokwadh kueth ma nyasaye osemiyou, kendo ritgiuru gi chuny mamor kaka Nyasaye dwaro, to ok kuom achune. Kik utim kamano mondo uyudie ohala, to timeuru mana nikech uhero. Kik utimru ruodhi ni jogo moketi e lwetu ka kueth mondo uriti, to nyaka udok nigi ranyisi maber. Eka ka jakwath maduong’ obiro, to unuyud osimbo mar duong’ ma ok kethre, manyiso ni uselocho.\n Ne aweyo idong’ e chula mar Krete mondo ilos gik mane pod orem, kendo iyier jodong kanyakla mag jo-Kristo e mier duto, kaka ne achiki. Ka itimo kamano, to nyaka iyier mana joma onge ketho, man gi mon achiel achiel, ma nyithindgi gin joma oyie, kendo ma ji ok chichgo ni ngimagi achach, kata ni wang’gi tek. Jatend kanyakla mar jo-Kristo en jarit tich Nyasaye, omiyo nyaka obed ng’at maonge ketho. Kik obed ng’ama jasunga, kata ma jamrima, kata ma jamer, kata ma ohero goruok, kata ng’ama ohero pesa. To nyaka obed ng’at mohero rwako welo, kendo mohero gik malong’o. Bende nyaka obed ng’at mabidhore, kendo ma jang’ad bura kare, kendo ma timbene ler, kendo mong’eyo ritore owuon. Nyaka oyie chuth ni wach mwapuonjo en adier, kendo nyaka omake matek, eka onyalo jiwo ji gi puonj maradier, kong’eng’o joma tamore yie puonjno.\n En wach madieri ni ka ng’ato dwaro mondo obed jatend kanyaka mar jo-Kristo, to odwaro tich mogen. Kuom mano jatend kanyakla mar jo-Kristo nyaka bed ng’at ma wach moro marach onge kuome, kendo mokendo dhako achiel kende, bende nyaka obed ng’at moritore, mobidhore, modimbore, mohero rwako welo, kendo ma japuonj molony. Kik obed jakong’o, kata ng’at mohero goruok, to nyaka obed ng’at mamuol ma ok ohero dhaw, bende ma ok ohero pesa. Nyaka obed ng’at morito dalane adimba, kendo mochiko nyithinde kaka owinjore mondo gimiye luor, nikech ka ng’ato kia rito dalane owuon, to ere kaka dorit kanyakla mar jo-Nyasaye? Kik obed ng’at mowar machiegni, dipo ka sunga omake, mi bura mane oloyo Satan oloye en bende. Bende nyaka obed ng’at ma joma ok jo-Kristo ogeno, mondo kik ji yud thuolo mar chaye, ma dimi opodhi e obadho mar Satan. Kamano jokony jotend kanyakla mar jo-Kristo bende nyaka bed joma odimbore, to ok joma dhogi ariyo, kata jokong’o, kata joma oowore ni yudo ohala. Nyaka gibed joma onge ketho moro ma gipando e chunygi, kendo nyaka gibed joma omako adiera mar yie marwa matek. To kapok gichako tich to nyaka temgi, mondo one ane ka gionge ketho moro. Kamano mondgi bende nyaka bed gi tim makare, to kik gibed mon ma jokuoth, to gibed mon moritore, kendo ma jo adiera e weche duto. Jokony jotend kanyakla mar jo-Kristo nyaka bed joma nigi mon achiel achiel, kendo gibed joma rito nyithindgi gi miegi maber. Jokony jotend kanyakla mar jo-Kristo matiyo maber yudo nying’ maber, kendo gin gi ratiro mar lando wach yie ma wan-go kuom Kristo Yesu.


Med Sudo Machiegni Gi Jehova (James 4:8) | Study\nSOM E Afrikaans Albanian Amharic Arabic Armenian Armenian (Ma Imbo) Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Croatian Czech Danish Dhok mar Ranyisi ma Brazilian Dhok mar Ranyisi ma Colombian Dhok mar Ranyisi ma Italian Dhok mar Ranyisi ma Japanese Dhok mar Ranyisi ma Mexican Dhok mar Ranyisi ma Russian Dhok mar ranyisi ma Amerka Dhok mar ranyisi ma Argentinian Dholuo Dutch Efik Estonian Ewe Faransa Finnish Ga Georgian German Greek Greenlandik Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kinyarwanda Kirghiz Kisungu Korean Kwangali Kwanyama Latvian Lingala Lithuanian Malagasy Malay Maltese Mixe Mizo Moore Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Rarontongan Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tatar Thai Tigrinya Tsonga Turkish Twi Ukrainian Umbundu Uzbek Venda Vietnamese Wolaita Xhosa Yoruba Zande Zulu\nEre kaka wanyalo bedo gi paro makare e wi teknoloji koda weche thieth?\nEre kaka wanyalo bedo gi paro mowinjore e wi pesa kod sunga?\nWanyalo timo ang’o mondo wasik machiegni gi Jehova?\nJEHOVA NYASAYE nochweyo dhano gi gombo mar sudo machiegni kode. Kata kamano Satan dwaro ni wabed gi paro machalo gi mare ni Jehova ok onego otawa. Mano en miriambo ma Satan osejiwo nyaka ne owuond Hawa e puodho mar Eden. (Chak. 3:4-6) Chakre kindeno ji mang’eny osebedo gi paro machalo kamano.\n1, 2. (a) ‘Riekni’ mag Satan gin mage? (b) Ang’o mabiro konyowa mondo wasud machiegni gi Nyasaye?\n2 Gima morowa en ni ok ochuno ni nyaka wadonj e obadho mar Satan. “Wang’eyo riekone.” (2 Kor. 2:11) Satan temo ketowa mabor gi Jehova kuom chwalowa mondo watim yiero maricho. Kata kamano, mana kaka sula mokalo ne onyiso, wanyalo timo yiero makare kaluwore gi weche mag tich, manyo mor koda weche motudore gi ngima joot. Sulani biro konyowa ng’eyo kaka keto tong’ mowinjore kuom weche mag teknoloji, weche mag thieth, pesa, kod sunga nyalo konyowa mondo ‘wasud machiegni gi Nyasaye.’—Jak. 4:8.\n3. Chiw ane ranyisi manyiso ni teknoloji inyalo tigo e yo maber kata marach.\n3 Masinde mag teknoloji tinde gin gik monya e piny mangima. Masindego gin gik makonyo ahinya kapo ni oti kodgi maber. Kapo ni ok oti kodgi maber to ginyalo ketowa mabor gi Wuonwa manie polo. Wapar ane matin e wi kompyuta. Gaset misomoni ondik kendo ogo kitiyo mana gi kompyuta. Kompyuta nyalo konyo ahinya e timo nonro kendo bedo gir tudruok, to seche moko bende onyalo bedo gima konyowa e manyo mor mowinjore. Kata kamano wanyalo bedo joma keto chunygi ahinya e weche mag kompyuta e yo mokalo tong’. Jolok ohala temo yondho ji mondo opar ni nyaka gibed gi gik mowuok manyien. Rawera moro nogombo ahinya bedo gi gimoro michomo kitiyogo e kompyuta, mi nouso aling’ ling’ achiel kuom nyirokene mondo onyiewgo gino. To mano doko tim fuwo!\n4. Ang’o ma Jakristo moro notimo mondo mi nolo tim mar tiyo gi kompyuta e yo mokalo tong’?\n4 En gima rach moloyo ka ng’ato oketho winjruok mare gi Jehova mana nikech tiyo gi teknoloji e yo marach kata e yo mokalo tong’. Jon * ma en Jakristo ma jahigni 28 wacho kama: “Ang’eyo ni Muma wacho ni ok onego ‘waketh kinde ma wan-go’ ne weche mag lamo. To kodok korka tiyo gi kompyuta, to ritruok tama.” Kinde mang’eny Jon ne tiyo gi kompyuta nyaka chuny otieno. Owacho kama, “Kaka ne amedo ol e kaka ne amedo yudo ka tekna weyo tudruok gi jomoko kata weyo ng’iyo tuke moko mag vidio maok beyo.” Mondo mi Jon ne we tim marachno, nochiko kompyutane mondo olorre kende owuon ka sane mar dhi nindo oromo.—Som Jo Efeso 5:15, 16.\nJonyuol, konyuru nyithindu mondo oti gi teknoloji e yo makare\n5, 6. (a) Gin ting’ mage ma jonyuol nigo kuom nyithindgi? (b) Jonyuol nyalo timo ang’o mondo gibed gadier ni nyithindgi nigi osiepe mabeyo?\n5 Un jonyuol, ok ochuno ni uchik gimoro amora ma nyithindu timo, to kata kamano unyalo temo nono kaka gitiyo gi kompyuta. Kik uyienegi mondo gine timbe mag terruok, tuke mag gero, timbe juok, koda osiepe maricho mana nikech udwaro ni gibed modich mondo kik gichandu. Kiweyogi, to ginyalo bedo gi paro ni, ‘Ka Baba gi Mama ema oyienwa mondo wane gigi, nyakabed ni gigi ok richo.’ Un kaka jonyuol, un gi ting’ mar rito nyithindu moriwo koda rowere, mondo kik gidonj e gimoro amora manyalo miyo gibed mabor gi Jehova. Kata mana le bende geng’o nyithindgi kik gimoro hiny. Par ane gima ondieg dubu nyalo timo kapo ni ng’ato obwogo nyithinde!—Pim gi Hosea 13:8.\n6 Kony nyithindi mondo omak osiep gi Jokristo ma nigi ranyisi maber kata bed ni Jokristogo gin rowere kata joma dongo. Kendo ng’e bende, ni nyithindi dwaro ni in ema mondo ikaw thuolo mar bedo machiegni kodgi! Omiyo yud thuolo mar nyiero kodgi, tugo kodgi, tiyo kodgi kendo “suduru ir Nyasaye” ka un kanyachiel. *\nWECHE MAG THIETH\n7. Ang’o momiyo dwarore warit ngimawa kik wabed matuwo?\n7 “Iwinjo nade e dendi?” Penjoni nyiso gima osebedo ka timore e ngima dhano. To nikech jonyuolwa mokwongo ne oyie mondo Satan opoggi gi Jehova, waduto wabedo matuwo. Sama watuwo, Satan bedo mamor, nikech bedonwa matek tiyo ne Jehova. To ka watho, to koro ok wanyal tiyone ni chuth. (Zab. 115:17) Omiyo, wadwaro timo duto mwanyalo mondo wabed mangima. * Kendo onego wadew ngima mar owete gi nyiminewa kaachiel gi chal ma gikaloe.\n8, 9. (a) Ere kaka wanyalo neno ni ok wakal tong’ e weche mag thieth? (b) Gin ber mage mayudore kuom bedo joma mor?\n8 Kata kamano, en gima dwarore ahinya ni kik wakal tong’. Owete gi nyiminewa moko osetimo kinda e lando kit chiemo moko, yore moko mag thieth kata yedhe moko—moloyo kata mana kinda ma gitimo e lando wach maber mar Pinyruodh Nyasaye. Ginyalo timo kamano gi chuny maler ka giparo ni gidwaro konyo jomoko. Kata kamano, ok owinjore lando weche mag thieth kata yedhe mamiyo del bedo mapichni, bed ni gitimo kamano kapok chokruok ochakore kata bang’ chokruok e Utewa mag Romo kata e chokruogewa madongo. Nikech ang’o?\n9 Wajachokore kanyachiel mondo wajiwre e weche mag lamo kendo mondo wamed mor ma wan-go nikech mor en nyak mar roho maler mar Nyasaye. (Gal. 5:22) Ok en gima owinjore chiwo paro e wi weche mag thieth kata chiwo yedhe mag thieth bed ni okwayi kata ok okwayi, e kinde ma ji odhi e chokruok nikech mano ketho mor ma ji nigo kuno. (Rumi 14:17) Ng’ato ka ng’ato onego otim yiero mamare owuon e wi kit thieth mobiro tiyogo. Onge ng’ato ang’ata manyalo thiedho tuoche duto. Kata mana lakteche mabeyo machalo nade, pod bedo moti kendo tuwore to bang’e githo. Kendo bedo gi parruok mokalo tong’ kuom wach tuoche machandowa ok nyal miyo wadag aming’a. (Luka 12:25) To komachielo, “chuny mamor chal gi yath maber.”—Nge. 17:22.\n10. (a) Gin kido mage ma Jehova morgo? (b) Ngima makare chuth noyudre kinde mane?\n10 En gima owinjore mondo wanon kaka wanenore gi oko. Kata kamano, ok onego watim gik moko mondo watem nenore ka joma pok oti. Lokruok mag del manyiso ni ng’ato oti nyalo nyiso ni wan joma otegno e paro, monego omi luor kendo ma nigi lony. Kuom ranyisi, Muma wacho ni: ‘Luar en osimbo mar duong’ konwang’e e yor tim makare.’ (Nge. 16:31) Kamano e kaka Jehova nenowa, kendo onego watem mondo wanenre kaka Jehova nenowa. (Som 1 Petro 3:3, 4.) Kuom mano, be en gima nyiso rieko adier mondo ng’ato okaw okang’ manyalo hinyo ngimane kuom manyo thieth mitimone yeng’o mondo dende onenre ni pod otin kendo opichni? Kata kamano, “mor mar Jehova” ema miyo ng’ato bedo jachia gadier kendo morno nenore kata bed ni ng’ato oti kata en gi midekre. (Neh. 8:10) Wabiro bedo mangima chuth e ringrewa kendo nenore mapichni mana e piny manyien. (Ayub 33:25; Isa. 33:24) Kapok kindeno ochopo, nyiso rieko kendo bedo gi yie biro konyowa siko machiegni gi Jehova sama watemo rito ngimawa.—1 Tim. 4:8.\n11. Pesa nyalo bedonwa obadho e yo mane?\n11 Bedo gi pesa ok rach, kata mana bedo gi ohala moro mitimo e yo maratiro bende ok rach. (Ekl. 7:12; Luka 19:12, 13) Kata kamano, ka ng’ato obedo gi chuny mar “hero pesa,” onge kiawa ni mano nyaka kete mabor gi Jehova. (1 Tim. 6:9, 10) “Parruok mar piny,” ma en keto wach manyo gige ringruok obed motelo, nyalo thung’o wach Nyasaye. Kamano bende, “wuond mar mwandu,” ma en paro maok kare ma ji nigo ni mwandu ema kelo mor mosiko, bende nyalo thung’o wach Nyasaye. (Math. 13:22) Yesu noketo wachno maler ni ‘onge ng’ato’ manyalo tiyo ne Nyasaye kendo tiyo ne mwandu.—Math. 6:24.\n12. Gin obadho mage mag manyo pesa ma ji ohero donjoe ndalowagi, to wanyalo kwedo obadhogo e yo mane?\n12 Bedo gi paro maok kare e wi pesa nyalo miyo watim gik maok owinjore. (Nge. 28:20) Geno yore mag yudo pesa e yo mapiyo oseyondho jomoko mondo odonj e tuke mag loyo mich kuom hawi, kata donjo e ohala manyalo miyo giyud pesa e yo mapiyo, ka giywayo kata jomamoko manie kanyakla. Owete moko osekwayo jowadgi manie kanyakla mondo oholgi pesa ka gisingore ni gibiro dwoke gi pesa moko e wiye. Kapo ni waweyo ich lach ohondwa, wanyalo donjo e ohelni mamiyo walalo pesa mang’eny. Omiyo tang’ kik ibed gi ich lach. Kapo ni inyisi ni ohala moro biro keloni pesa piyo piyo, par diriyo.\n13. Paro ma Jehova nigo e wi pesa, opogore nade gi ma jopiny nigo?\n13 Ka waketo mokwongo “pinyruodhe, gi wachne makare,” Jehova gwedho kinda ma watimo mondo omi wayud mana gik mochuno e ngima. (Math. 6:33; Efe. 4:28) Ok odwar ni wabed joma nindo tero e chokruok nikech tiyo kuom seche mang’eny, kata bedo joma siko parore ahinya e wi wach pesa ka wan e Od Romo. Kata kamano, thoth ji e piny masani paro ni ka ng’ato ochiwore matek e loso pesa, to mano kende e gima biro miyo obed gi ngima maber e kinde mabiro. Thothne gijiwo nyithindgi bende mondo obed gi dwaro mar manyo mwandu. Kata kamano, Yesu nonyiso ni paro ma kamano ok en gima nyiso rieko. (Som Luka 12:15-21.) Wachni nyalo paronwa jal miluongo ni Gehazi, ma ne paro ni onyalo chopo gombone mag ich lach, to pod odhi nyime bedo gi winjruok maber gi Jehova.—2 Ruo. 5:20-27.\n14, 15. Ang’o momiyo ok en gima nyiso rieko paro ni ka wan gi pesa mang’eny to koro wabiro bedo mamor? Chiw ane ranyisi.\n14 Wachore ni moko kuom winj ongo, osenimo e pi sama gimako rech moro mapek to ok gidwar weyo. Be gima kamano nyalo timore ne Jakristo? Alex ma en jaduong’ kanyakla wacho kama: “Thothne an ng’at mohero kungo gik moko. Kapo ni aolo sabun mang’eny, ajadwoko moko e chupa.” Alex nodonjo e ohala moro koparo ni bang’ yudo pesa, to obiro weyo ohalano kae to obedo painia. Nomedo siko pache e somo weche mang’eny motudore gi wach ohandeno. Notiyo gi pesa ma nokano ma kendo oholo pesa moko mondo omed losogo pesa mang’eny. Kata kamano, ohandeno nopodho. Alex wacho niya: “Nang’ado e chunya ni nyaka to ayud pesaga ma ne oselalgo. Naparo ni katimo kinda, to pesana moko ne dhi duogo.”\n15 Kuom dweche mang’eny, Alex noketo pache e yudo pesago. Noyudo ka tekne keto pache e weche mag lamo kendo nindo ne ok tere gotieno. Kata kamano, peseka ok nodwogo. Pesa ma Alex noyudo okano norumo te, kendo nochune ni nyaka koro ous ode. Owacho niya: “Nakelo ne jooda lit miwuoro.” Kata kamano, nopuonjore wach moro maduong’. Owacho kama: “Koro ang’eyo ni ng’ato ang’ata maketo genone e piny Satan nyaka chieng’ winjie malit bang’e.” (Nge. 11:28) Kuom adier, ka waketo genowa kuom pesa ma wakano, e ohelni magwa, kata mana nyalo ma wan-go e yudo pesa e piny masani, mano chalo gi keto genowa kuom “nyasach pinyni,” ma en Satan. (2 Kor. 4:4; 1 Tim. 6:17) Chakre kanyo, Alex oseketo ngimane obedo mayot ‘nikech wach maber.’ Onyalo nyisi kaka timo kamano osemiye en kaachiel gi joode gibedo gi mor kendo gimedo sudo machiegni gi Jehova.—Som Mariko 10:29, 30.\n16. Sunga makare opogore nade gi sunga marach?\n16 Bedo gi sunga kuom gik makare nyalo bedo gima ber. Kuom ranyisi, kinde duto onego wabed gi sunga moro ni wan Joneno mag Jehova. (Yer. 9:24) Nikech wan Joneno mag Jehova, kinde duto watemo ng’ado paro makare kendo makruok chuth gi chike mag Nyasaye. Kata kamano onego watang’ mondo sunga marach kik donj kuomwa mondo wachak paro ni wariek moloyo Jehova nikech mano nyalo pogowa kode.—Zab. 138:6; Rumi 12:3.\nKar bedo gi parruok ahinya kuom migawo migombo yudo e kanyakla, yud mor mogundho e tiyo tij lendo!\n17, 18. (a) Chiw ane ranyisi mayudore e Muma mag joma nonyiso bolruok kod mane nigi sunga. (b) Owadwa moro notimo ang’o mondo sunga kik kete mabor gi Jehova?\n17 Muma oting’o ranyisi mathoth mag joma ne nigi sunga koda jogo ma nonyiso bolruok. Ruoth Daudi ne obolore koweyo mondo Jehova otaye kendo Jehova nogwedhe. (Zab. 131:1-3) Kata kamano, Jehova nokwodo wi Ruoth Nebukadnezzar kod Ruoth Belshaza. (Dan. 4:30-37; 5:22-30) E kindegi bende, nitie gik majatimre manyalo miyo obednwa matek nyiso kido mar bolruok. Kuom ranysi Ryan, ma jahigni 32 kendo ma en jakony tich e kanyakla nodar modhi e kanyakla machielo. Owacho kama: “Naparo ni ne idhi keta jaduong’-kanyakla mana bang’ kinde matin. Kata kamano, higa achiel nokalo to mano ok otimore.” Be mano ne dhi miyo Ryan obed mager kata obed gi chuny malit koparo ni jodong-kanyakla ne ok miye luor mowinjore? Be mano ne dhi miyo owe dhi e chokruoge, koweyo sunga mondo opoge gi Jehova kaachiel gi joge? In dine itimo ang’o?\n18 Ryan wacho kama: “Nasomo bugewa duto ma ne wuoyo e wi gik ma ng’ato nyalo geno to budho kapok oyudo.” (Nge. 13:12) Odhi nyime kowacho niya: “Nafwenyo ni ne dwarore abed ng’at ma hore mos kendo manyiso bolruok. Ne dwarore mondo awe Jehova otiega.” Ryan nochako paro matut kaka onyalo konyo jomoko e kanyakla koda e tij lendo. Mapiyo bang’ mano, nochako tayo jopuonjre mang’eny mag Muma matimo dongruok. Owacho kama: “Kane oketa jaduong’-kanyakla bang’ higa achiel gi nus, wachno ne obwoga. Noyudo asegolo wachno e pacha nikech ne ayudo mor mang’eny ahinya e tij lendo.”—Som Zaburi 37:3, 4.\nSIKI MACHIEGNI GI JEHOVA!\n19, 20. (a) Wanyalo timo ang’o mondo gik ma wamanyo pile e ngima kik ketwa mabor gi Jehova? (b) Gin ranyisi mage mag joma nosiko machiegni gi Jehova ma wanyalo luwo?\n19 Gik moko abiriyo ma wawuoye e sulani kaachiel gi sula mokalo ok gin gik maricho. Wan gi sunga mowinjore ni wan jotich Jehova. Bedo gi joot mamor kaachiel gi ngima maonge tuoche ahinya gin gweth madongo ma Jehova omiyowa. Wang’eyo ni tije mag andika kod pesa nyalo konyowa yudo gik madwarore e ngima. Wang’eyo bende ni weche mag yudo mor nyalo konyowa e rieyo dendwa, to teknoloji bende nyalo konyo. Kata kamano manyo gigo e seche maok owinjore, ka watiyo gi thuolo mang’eny mokalo tong’, kata weyo mondo gigo odonjre gi lamo marwa, nyalo miyo wabed mabor gi Jehova.\nKik iwe gimora amora oketi mabor gi Jehova!\n20 Kuom adier, Satan diher ni mano ema mondo otimre. Kata kamano, inyalo geng’o mondo masira ma kamano kik yudi in kaachiel gi joodi! (Nge. 22:3) Sud machiegni gi Jehova kae to isik machiegni kode. Wan gi ranyisi mang’eny e Muma manyalo konyowa kuom wachni. Enok gi Noa “nowuotho gi Nyasaye.” (Chak. 5:22; 6:9) Musa “nodhil ka ng’a moneno Nyasaye ma ok ne.” (Hib. 11:27) Yesu ne yudo jip mowuok kuom Nyasaye nikech kinde duto notimo gik mamoro Wuon mare manie polo. (Joh. 8:29) Luw ranyisi kaka mago. Muma jiwowa niya: “Moruru pile, lamuru ma ok uwe, gouru erokamano kuom weche duto.” (1 Thes. 5:16-18) Kik iwe gimoro amora oketi mabor gi Jehova!\n^ par. 4 Nyinge moko oseloki.\n^ par. 6 Ne wiye mawacho ni: “Kuwalea Watoto Wenye Kutegemeka” mayudore e Amkeni! mar Oktoba 2011.\n^ par. 7 Ne gaset mar Amkeni! mar Mach 2011, e wiye kama wacho ni “Njia Tano za Kuwa na Afya Bora.”


Isaya 16 - Holy Bible [Luo Bible 2020] - (Isa 16)\nKawuru rombe koa Sela kungʼadogo thim mondo uterne ruodh piny, modak e got mar Nyar Sayun kaka gir chiwo.\nMana kaka nyithind winy moketh odgi mafuyo koni gi koni, e kaka mond jo-Moab nodongʼ e kar otuodo manie Aora Arnon.\n“Ngʼadnwauru rieko, nyiswa gima onego watim. Pandwauru mondo kik yudwa kendo panduru jowa moringo lweny, kendo kik uyie mondo omaki joma oseringo.\nWe jo-Moab moringo lweny odag kodu kendo bednegi ragengʼ kuom jakethgi.” Ngʼatno masandogi tekone norum, kendo kethruok notieki; mi jathir ji nolal nono e piny.\nKuom hera, loch nogur; kuom adiera ngʼato nobedie lojno, ngʼatno nowuogi e od Daudi, ma en ngʼat mangʼado bura kare, kendo ojiwo timbe mag adieri.\nWasewinjo sunga mar Moab, kaka otingʼore malo gi wuondruok, kopongʼ gi sunga kod achaya, to dhialruokneno en kayiem nono.\nKuom mano jo-Moab dengo, gidengo kaachiel nikech Moab. Ywaguru kendo ubed gi lit nikech jo-Kir Hareseth.\nPuothe mag Heshbon ner, kaachiel gi mzabibu mag Sibma. Jotelo mag ogendini oseketho divai mane berie moloyo, mane ndalo moro ochopo nyaka Jazer, kendo olandore nyaka kar ongoro. Bedene nolawore malach mochopo nyaka nam.\nOmiyo aywak mana kaka Jazer ywak nikech mzabibu mag Sibma. Yaye Heshbon, yaye Eleale, analuoku gi pi wangʼ. Mor ma un-go nikech olembeu mosechiek kendo nikech keyo maru osetieki.\nMor kod ilo norum chuth e puotheu mag olemo kendo onge wer mano wer kata koko manogo e puotheu mag mzabibu; bende onge ngʼato angʼata manochak obi mzabibu e kuonde mag bicho, nimar asetieko mahu mar mor ma un-go.\nChunya ywago Moab mana kaywak mar nyatiti, kendo chunya ma iye ywago Kir Hareseth.\nKa Moab ochopo kuonde hembko mag misengini, to ochandore achanda nono; to kata ka odonjo e kare mar lemo, to en mana kayiem nono.\nMa e wach ma Jehova Nyasaye nosewacho kuom Moab.\nTo sani Jehova Nyasaye wacho niya: Kapok okadho higni adek, mana kaka ja-otongʼo tiyo kaparo hignige adek ma tije rumogo e kaka duongʼ mar Moab kaachiel gi joge mangʼeny duto none achaya, bende joge ma notony nobed manok kendo mayom yom.


Ngima Nobed ma Chalo Nade e Kinde Mabiro? | Dwoko Penjo mag Muma\nSOM E Acholi Afrikaans Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Batak (Toba) Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga Chitonga (Malawi) Chitumbuka Chiyao Chokwe Chuvash Cibemba Croatian Czech Danish Dholuo Dutch Efik Estonian Ewe Faransa Finnish Ga Garifuna Georgian German Greek Greenlandik Guarani Gun Haitian Creole Hausa Hebrew Hiligaynon Hmong (White) Hungarian Iban Icelandic Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisonge Kisungu Kongo Korean Krio Latvian Lingala Lithuanian Luganda Luvale Macedonia Malagasy Malay Mam Mambwe-Lungu Maya Mazatec (Huautla) Mizo Moore Myanmar Nahuatl (Central) Nahuatl (Huasteca) Ndebele (Zimbabwe) Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curacao) Persian Polish Portuguese Quechua (Bolivia) Quichua (Imbabura) Rarontongan Romanian Runyankore Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Wayuunaiki Xhosa Yoruba Zande Zapotec (Isthmus) Zulu\nNgima nobed ma chalo nade e kinde mabiro?\nEre kaka tho mar Yesu biro miyo dhano obed joma dewore?\nDhano pod biro medo timo dongruok e weche mag sayans. Kata kamano, be dongruoge ma gitimogo biro miyo dhano obed joma dewore ng’ato gi nyawadgi? Ooyo. E ndalogi, piny opong’ gi timbe mag guondo kod ich-lach. Kata kamano, Nyasaye osingo ne dhano gik mabeyo e kinde mabiro. —Som 2 Petro 3:13.\nWach Nyasaye lero ni e kinde ma biro, ji biro bedo joma oherore. Ji biro dak gi kuwe, kendo onge ng’ato ang’ata ma biro hinyogi. —Som Mika 4:3, 4.\nEre kaka Nyasaye biro tieko guondo e piny?\nNyasaye ne ok ochueyo dhano gi kido mar guondo. Kata kamano, dhano ne oyiero mar ketho chik Nyasaye, to mano ne omiyo gibedo gi richo. Mano e momiyo inyuolo dhano gi kido mar guondo. Kata kamano, Nyasaye biro tiyo gi Yesu e tieko richo kuom dhano, kendo tieko kido mar guondono. —Som Jo-Rumi 7:21, 24, 25.\nYesu ne ochopo dwaro mar Nyasaye ka ne ochiwo ngimane kaka misango, mondo ogonywa a e richo mar Adam. (Jo-Rumi 5:19) Kuom mano, Yesu miyo wabedo gi geno ma jaber mar dak e piny ma ji onge gi kido mar guondo ma miyo gitimo gik maricho. —Som Zaburi 37:9-11.


Distance from Yochomachi to Yoyogi-sanyacho - Japan.Places-in-the-world.com\nYou are here: World > Asia > Japan > Extras -> Distance from Yochomachi to Yoyogi-sanyacho\nDistance from Yochomachi to Yoyogi-sanyacho\nThe distance from Yochomachi to Yoyogi-sanyacho is approximately 2.5 km / 1.6 mi (as the crow flies).\nThe following map shows the distance from Yochomachi to Yoyogi-sanyacho.\nCurrent distance: Yochomachi -> Yoyogi-sanyacho\nShow reverse: Yoyogi-sanyacho -> Yochomachi\nMap: Distance Yochomachi to Yoyogi-sanyacho\nMap with distance from Yochomachi to Yoyogi-sanyacho\nTime: Wed, 18 Jul 2018 - 9:06pm\nDistance from Yochomachi to Yoyogi-sanyacho


E ndalogo, kane jopuonjre koro medore mang’eny, jo-yahudi mong’eyo dho Grik nochako ng’ur gi jowetegi mong’eyo mana dho Hibrania kende, nikech mondgi ma chwogi otho ne ojwang’, mi ok yud pok mapile. Kuom mano, joote apar gariyo ne oluongo oganda duto mar jopuonjre, mi owachonigi niya, “Ok owinjore wawe wach Nyasaye, mondo wati tich pogo chiemo. Omiyo owetewa, yieruru ji abiriyo kuomu mung’eyo ni riek kendo ogen, bende mopong’ gi Roho Maler, mondo waket e tijni. Wan to wabiro keto chunywa kuom lemo, kendo kuom lando Wach Maber.” Jopuonjre duto nodoko mamor gi wach jooteno, omiyo ne giyiero Stefano, mane ng’at man gi yie motegno, kendo opong’ gi Roho Maler. Bende ne giyiero Filipo gi Prokoro gi Nikanor gi Timon gi Parmena kod Nikalao ja-Antiokia, mane olokore luwo kit lemo mar jo-Yahudi. Ne gikelo jogi e nyim joote, mi joote nolemonigi, kendo oyieyo luetgi kuomgi. Kamano Wach Nyasaye nolandore, kendo kwan jopuonjre nomedore ahinya e Jerusalem. Jodolo mang’eny bende noyie kuom Yesu.\nJatend kanyakla mar jo-Kristo en jarit tich Nyasaye, omiyo nyaka obed ng’at maonge ketho. Kik obed ng’ama jasunga, kata ma jamrima, kata ma jamer, kata ma ohero goruok, kata ng’ama ohero pesa.\nEn ema nopogo mich ni ji, koyiero ji moko mondo obed joote, to moko johul wach moa kuom Nyasaye, kendo moko joland Wach Maber, to moko jotend jo-Kristo, to moko jopuonj.\nNyasaye oseketo ji e kanisane ma en kanyakla mar jo-Kristo duto, kama: mokwongo joote, mar ariyo johul wach moa kuom Nyasaye, mar adek jopuonj, eka joma timo honni, bang’e joma omi teko mar chango ji, gi joma konyo ji, gi joma omi tich telo ni ji, kod madhumo dhok mayoreyore.\n En wach madieri ni ka ng’ato dwaro mondo obed jatend kanyaka mar jo-Kristo, to odwaro tich mogen. Kuom mano jatend kanyakla mar jo-Kristo nyaka bed ng’at ma wach moro marach onge kuome, kendo mokendo dhako achiel kende, bende nyaka obed ng’at moritore, mobidhore, modimbore, mohero rwako welo, kendo ma japuonj molony. Kik obed jakong’o, kata ng’at mohero goruok, to nyaka obed ng’at mamuol ma ok ohero dhaw, bende ma ok ohero pesa. Nyaka obed ng’at morito dalane adimba, kendo mochiko nyithinde kaka owinjore mondo gimiye luor, nikech ka ng’ato kia rito dalane owuon, to ere kaka dorit kanyakla mar jo-Nyasaye? Kik obed ng’at mowar machiegni, dipo ka sunga omake, mi bura mane oloyo Satan oloye en bende. Bende nyaka obed ng’at ma joma ok jo-Kristo ogeno, mondo kik ji yud thuolo mar chaye, ma dimi opodhi e obadho mar Satan.\nJo-Kristo nyaka kwan jodongo motelo ni kanyakla mar jo-Kristo maber ka joma owinjore yud pok nyadiriyo, to moloyo onego gipar joma keto chunygi kuom tich lando wach, kendo kuom puonjo ji.\nKa itimo kamano, to nyaka iyier mana joma onge ketho, man gi mon achiel achiel, ma nyithindgi gin joma oyie, kendo ma ji ok chichgo ni ngimagi achach, kata ni wang’gi tek.\nKik irikni yieyo lwedo kuom ng’ato kikete e tich telo, nikech dipo ka iriwori kode e richone moro, to ritri ibed maler.\nNe aweyo idong’ e chula mar Krete mondo ilos gik mane pod orem, kendo iyier jodong kanyakla mag jo-Kristo e mier duto, kaka ne achiki.


Mtoka Milendogo ma Ji Tara gi Tara Nong’eyo\nOhinga mar Jarito—Gocho mar Puonjruok | Februar 2016\nSOM E Acholi Albanian Amharic Arabic Armenian Armenian (Ma Imbo) Aymara Azerbaijani Azerbaijani (Cyrillic) Bashkir Batak (Karo) Batak (Toba) Bengali Bicol Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Machon) Chinese Mandarin (Mayot) Chitonga (Malawi) Chitumbuka Chiyao Chuvash Croatian Czech Danish Dhok mar Ranyisi ma Australian Dholuo Dutch Estonian Faransa Fijian Finnish Georgian German Greek Guarani Gujarati Gun Hebrew Hiligaynon Hindi Hiri Motu Hmong (White) Hungarian Ibanag Icelandic Iloko Indonesian Italian Japanese Javanese Kabiye Kannada Kikamba Kikuyu Kinyarwanda Kirghiz Kiribati Kirundi Kisungu Korean Kurdish Kurmanji (Caucasus) Kurdish Kurmanji (Cyrillic) Latvian Lithuanian Luganda Macedonia Macua Malagasy Malay Malayalam Marathi Maya Mongolian Moore Ndau Ndebele (Zimbabwe) Nepali Nias Norwegian Nyungwe Oromo Ossetian Pangasinan Papiamento (Aruba) Papiamento (Curacao) Persian Polish Portuguese Punjabi Quechua (Bolivia) Romanian Runyankore Russian Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Vietnamese Waray-Waray Wolaita Zande Zapotec (Isthmus)\nMOA E GIWA MACHON\n“Nitie mtoka achiel kende milendogo ma itiyogo e tij Ruoth e piny Brazil. Ji tara gi tara ong’eyo mtokano, kendo iluonge ni ‘mtoka milendogo mar jo Watch Tower.’”—Nathaniel A. Yuille, e higa mar 1938.\nTIJ Pinyruoth ne dongo mos e piny Brazil e higni mag 1930 ka chakore. Kata kamano, ka nochopo 1935, jopainia ariyo miluongo ni Nathaniel gi Maud Yuille nondiko ne Joseph F. Rutherford, ma ne tayo tij lendo e piny mangima. Ne gichiwore ne tij lendo kendo ne gindiko ni “giyie dhi kamoro amora.”\nNathaniel, ma ne en injinia moseritaya, ne jahigni 62. Noyudo osebedo jata tij lendo e kanyakla moro ma ne ni San Francisco, California, e piny Amerka. Ka ne en kuno nosegachano tij lendo kendo nosegatiyo gi gige kowo dwol e lando wach maber. Lony ma ne en-go kod chuny mar chiwruok nokelo ber mathoth e migape manyien ka en jata bad ofis e piny Brazil ma ji wachoe dhok modhuro!\nNathaniel gi Maud nochopo Brazil e higa mar 1936, ka gin gi painia nyawadgi, kaachiel gi Antonio P. Andrade ma ne dhi loko weche ma giwacho e dhok miwacho Brazil. Ne gidhi gi thumbe san (phonographs) 35, kod mtoka ma ne nigi sipike milendogo. Brazil ma en piny mar abich e duong’ e piny ngima, ne nigi mana joland wach Pinyruoth 60 kama e kindego! Kata kamano, masinde ma ne kowo dwolgi ne dhi konyogi chopo ne ji tara gi tara bang’ higni matin.\nDwe achiel bang’ ka Yuille gi jaode osedhi Brazil, bad ofis nochano mondo gibed gi chokruok maduong’ mokwongo e pinyno, e taon mar São Paulo. Mtokano nokonyogi e gwelo ji obi owinj twag ji duto, kendo ji 110 nobiro e chokruogno! Nyalo bedo ni Maud e ma ne riembo mtokano. Chokruogno nochiero kinda jolendo, kendo mano nojiwogi gimed lendo e okang’ momedore. Ne gipuonjore kaka ginyalo lendo ka gitiyo gi buge, kad mag chiwo neno, kaachiel gi thumb san ma noting’o twege e dho Kisungu, German, Hungary, Poland, Spain, kae to bang’e dho Portugal.\nMtoka milendogoni nomiyo wach maber ochopo ne ji tara gi tara e piny Brazil\nChokruoge adek madongo ma ne otim e taonde mag São Paulo, Rio de Janeiro, kod Curitiba e higa mar 1937, nomiyo tij lendo omako mach. Sama joma nobiro e chokruok dhi lendo ot ka ot, ne gidhi gi mtokano. José Maglovsky, ma pod ne tin e kindego, noduogo ondiko kama bang’e: “Ne wajaketo buge e wi stand, kendo sama mtoka ne lando weche momaki, ne wawuoyo gi joma nowuok e utegi ma ne biro neno gima timore.”\nNe ibatiso ji e aoche, ka koni to joma ok Joneno moa luokore oyo chieng’ machiegni gi kanyo. Mano kaka ne en thuolo makende lando wach maber kikonyowa gi mtoka ma ne itiyogono! Twak momaki mar batiso mar Owadwa Rutherford, ne wuo e sipike. Joma ne gombo winjo mathoth nolworo mtoka ka giwinjo twagno ma ne iloko e dho Portugal. Bang’e, sama ne ibatiso ji e pi, thumbe Pinyruoth ma nomak e dho Poland nochacho. Owete gi nyimine ne wer gi dhok mopogore opogore. Yearbook ma 1938 nowacho kama: “Gima ne timoreno ne nyalo paro ne ng’ato kaka chieng’ Pentekost ng’ato ka ng’ato ne winjo mana dhok ma en owuon e ma owacho.”\nBang’ chokruogego, Jumapil ka Jumapil, kata koth chue kata chieng’ rieny, twege Muma momaki ne chopo ne ji mathoth e pewe ma ji yueye, kuonde ma ji odakie, kembe manie chuny taon mar São Paulo kod taonde ma ne ni machiegni kitiyo gi mtoka ma nilendogono. Ne nitie chenro dwe ka dwe mar dhi limo ji 3,000 ma nigi dhoho ma nodak kar kendgi kilomita 97 yo nyandwat mar São Paulo kitiyo gi mtokano. Bang’ kinde, kanyakla ne ochak kuno. Kata obedo ni ne gin gi tuwo malich kamano, jodhohogo ne omi thuolo mar dhi lando ote Muma ma hoyo chuny ne jodhoho wetegi e gweng’ machielo.\nWeche mag Pinyruoth momaki e dho Portugal gikone ne ochak tigo ka higa mar 1938 dhi rumo. E odiechieng paro jomotho (All Souls’ Day), mtokano ne dhi kuonde moyang mag yiko joma otho ka giketo ne ji twege ma wigi wacho ni “Jomotho ni Kanye?,” “Jehova,” kod “Mwandu,” kendo twegego ne chopo ne joma okuyo ma dirom 40,000!\nJotend dinde ne igi owang’ nikech ne ichiwo neno e wi adiera manie Muma e lela kendo gi chir, to mano nomiyo gichako chuno jotend sirkal kik miwa thuolo mar lendo gi mtokano. Nyaminwa Yuille paro kinde ma padri moro nosiayo ji mondo ogeng’ne mtokano. To meya kaachiel gi polise moko nobiro kendo ne giwinjo programno te. Meyano nowuok kanyo koting’o bugewa moko. Koko gi tungni ok nobedoe chieng’no. Kata obedo ni ne nitie akwedego duto, ripot ma nondik e Yearbook ma higa mar 1940 e wi Brazil, nowacho ni higa mar 1939 e higa ma ne “berie mogik e tij Nyasaye kod lando nyinge” e pinyno.\nKa ne “mtoka milendogo mar jo Watch Tower” ochopo Brazil, okang’ ma ne itimogo tij lendo e pinyno nochopo e rang’iny machielo. Mtokano nokonyo ahinya mondo ote Pinyruoth ochop ne ji tara gi tara. Kata obedo ni mtokano ne ous e higa mar 1941, Joneno mag Jehova ma kwan-gi nodhuro, ne odhi nyime lando ne joma chunygi ni kare wach maber e alwora ma thagalany mar Brazil.—Moa e giwa machon e piny Brazil.\nSIGAND NGIMA Jehova Oseguedha Mang’eny e Tije\nJehova Noluonge ni “Osiepna”\nLuw Ranyisi mag Osiepe Jehova\nDhi Nyime Tiyo ne Jehova Kimor\nNyis ni Imakori Motegno gi Jehova\nRanyisi mag Jotich Nyasaye ma Nomakore Kode Puonjowa Ang’o?\nMOA E GIWA MACHON Mtoka Milendogo ma Ji Tara gi Tara Nong’eyo\nText Yore mag golo buge mag digital OHINGA MAR JARITO—GOCHO MAR PUONJRUOK Februar 2016\nOHINGA MAR JARITO—GOCHO MAR PUONJRUOK Februar 2016\n‘Pod ne Nitie Tij Keyo Maduong’ ma Nonego Otim’\n“Onge Gimoro Amora e Bwo Wang’ Chieng’ Monego Ogeng’u!”\n“Jehova Nokelou France Mondo Upuonjru Adiera”\nNoneno ka Chenro mar Chiemo Dhi Maber Nikech Ji Noherore


[quote="youth pom cc beanie pom k"]o t?nis air force nike air max sapato nike transparente7140 c6 61 sarar erkek g?ne? g?zl???keds triple kick beyaz kad?n spor ayakkab?adidas da per calcio ragazzi scarpe youth pom cc beanie pom knit beanie kids hat crochet pompom beanie childrens beanie winter hat crochet kids hat http://www.urdufx.com/boneau/youth-pom-cc-beanie-pom-knit-beanie-kids-hat-crochet-pompom-beanie-childrens-beanie-winter-hat-crochet-kids-hat[/quote]


1 Timotheo 6 - Holy Bible [Luo Bible 2015] - (1Tim 6)\nTo wasumbini man gi ruodhi moyie kuom Kristo kik cha ruodhigigo mana nikech gin owete, to nyaka gitinigi maber moloyo, nikech joma gitiyonigigo gin owete ma gihero. Ka ipuonjo to wechego ema nyaka ijiw malong’o.\nTo ka ng’ato kelo puonj mayore, kendo ma ok oluwore gi weche maradier gi mag Ruodhwa Yesu Kristo, kod puonj ma miyo ji luoro Nyasaye,\nkod dondruok maonge giko. Joma timo gik ma kamago gin joma parogi okethore, kendo ma adiera oselalnigi. Giparo ni lamo Nyasaye nyalo kelonigi ohala!\nTo chutho, lamo Nyasaye nyalo keloni ng’ato ohala, to mana ka gik ma en-go orome.\nNe ok wakelo gimoro e pinyni, bende ok wanyal kawo gimoro waago.\nOmiyo, ka wan gi chiemo kod lewni, to mago mondo oromwa.\nJoma dwaro bet jomwandu podho e tem kod gombo mathoth mofuwo kendo mahinyogi. Gombo ma kamago rwako ji e kethruok, kendo miyo ji lal,\nTo in ng’at Nyasaye, nyaka ibed mabor gi gigo duto, to dwar mondo ibed mana ng’ama kare, kendo moluoro Nyasaye, bende man gi yie kod hera, kendo motimo kinda, kendo mamuol.\nKed lweny maber mar yie kimako ngima mochwere, ma en ngima mane oluongie kane ihulo malong’o ni iyie kuom Kristo e nyim ji mang’eny.\nAmiyi chik e nyim Nyasaye mamiyo gik moko duto ngima, kendo e nyim Kristo Yesu ma bende nohulo malong’o yie ma en-go e nyim Pilato.\nChikno en ni nyaka irit chik mane omiyi ma ok iketho, kendo ibed maonge bura nyaka Ruodhwa Yesu Kristo duogi.\nNyasaye mipako, ma en kende e wuon loch, nomi Kristo obi e kinde ma en owuon oseketo. En e Ruodh ruodhi, kendo en e jaloch moloyo joloch duto.\nEn kende ema ok otho, kendo odak e ler ma dhano ok nyal chopoe. Onge dhano mosenene, kata manyalo nene. Pak gi loch ma nyaka chieng’ obedne! Amin.\nNyis joma nigi mwandu mag pinyni mondo kik gibed jong’anyi, kendo kik giket chunygi kuom mwandu manono, to gigen mana Nyasaye ma miyowa gik moko mogundho mondo wabedgo mamor.\nNyisgi mondo gibed joma timbegi beyo, ka timbegigo ema obedonigi mwandu mogundho, mayie pogo gik ma gin-go ni jowetegi.\nKa gitimo kamano, to ginikan mwandu ma nobednigi mise maber e ndalo mabiro, mondo giyud ngima ma en ngima maradier.\nTo in Timotheo, rit gima osemiyi mondo irit. Kik ichik iti ni weche manono ma onge tiendgi, kod mbekni ma ji goyo kuom gima giluongo ni rieko, to adier ok en rieko kata matin!\nJomoko mawacho ni gin kod rieko ma kamano osebayo yo mi oa kuom yie ma wan-go. Ng’wono obed kodu.


Luka 18 - Holy Bible [Luo Bible 2015] - (Luk 18)\nYesu nogoyo ni jopuonjrene ngero moro mondo opuonjgigo lamo Nyasaye pile mak ginyosore.\nNowachonigi niya, “Jang’ad bura moro ma ok oluoro Nyasaye, kendo ma ok odewo ji, ne odak e dala moro.\nTo chi liel moro ma bende nodak e dalano ne osiko biro ire pile, kakwaye ni, ‘Yie ing’adna bura e kinda gi jal ma an-go gi wach.’\nKuom kinde mang’eny jang’ad burano notamore winjo wachne, to bang’e achien nowacho e chunye niya, ‘Kata obedo ni ok aluoro Nyasaye, kendo ok adew ji kamano,\nto chi lielni chanda, omiyo abiro ng’adone bura kare, mondo kik obemba gi biro ira pile.’ ”\nEka Ruoth Yesu nodhi nyime kawacho niya, “Winjeuru gima ne jang’ad bura ma ok kareno owacho!\nKoro donge Nyasaye nong’ad bura kare ni joge moyier, maywakne odiechieng’ gotieno? Uparo ni dodeki mak okonyogi koso?\nOoyo! Awachonu ni nong’adni bura kare piyopiyo. To chieng’ ma Wuod Dhano obiroe e piny, uparo ni nonwang’ joma oyie kuome koso?”\nJoma ne paro giwegi ni gin joma kare, kendo mane ochayo ji mamoko duto, bende Yesu nogoyonigi ngero kama:\n“Ji ariyo nodhi e Hekalu mondo olem. Achiel ne ja-Farisai, to machielo ne jasol osuru.\nJa-Farisai nochung’ kar kende, mi olemo niya, ‘A Nyasaye, agoyoni erokamano, nikech ok achal gi jomoko duto, ma jomecho kendo jagang wach kendo ma joma terore. To bende ok achal gi jasol osuruni.\nAtweyo chiemo diriyo e juma ka juma, kendo achiwoni achiel kuom apar mag gik moko duto ma anwang’o.’\nJasol osuru to ne ochung’ gi chien kendo ne pok ohedhore kata mana ting’o wiye mondo orang polo, to noywagore malit, kowacho ni, ‘A Nyasaye, yie ikecha, an ma an jarichoni.’ ”\nEka Yesu, notieko kawacho niya, “Akonu ni ng’atni nodok dala ka ni kare e nyim Nyasaye moloyo ng’at machielo cha, nimar ng’at ma ting’ore malo nodwok piny, to ng’at ma dwokore piny noting’ malo.”\nJomoko nokelo koda ka nyithindo matindo ir Yesu, mondo oket lwete kuomgi. To jopuonjrene noneno kamano, mokwerogi.\nTo Yesu noluongogi, kawacho ni. “Weuru nyithindo obi ira! Kik utamgi, nikech joma kamagi ema yudo gueth mar Loch Nyasaye.\nAwachonu adier ni, Ng’at ma ok oyie Loch Nyasaye gi chuny machalo gi chuny nyathi matin, ok noyud gueth mar lochne ngang’.”\nJaduong’ jo-Yahudi moro nopenjo Yesu niya, “Japuonj! In, in g’ama ber. Koro ere gima onego atim mondo ayud ngima mochwere?”\nTo Yesu nodwoke ni, “Ang’o momiyo iwacho ni an ng’ama ber? Onge ng’ama ber, mak mana Nyasaye kende.\nDonge ing’eyo chike, mawacho ni, ‘Kik iterri, kik ineki, kik ikwal, kik ihang wach,’ kendo ni ‘Luor wuoru gi meru’?”\nNg’atno nodwoke ni, “Aserito chikego duto, chakre aa e nyathi.”\nKane Yesu owinjo kamano, nowachone niya, “Gimoro achiel ema pod onego itim. Lok gigi duto pesa, mondo ipog ni joma odhier, eka inibed gi mwandu e polo. Ka isetimo kamano, to bi iluwa.”\nKane ng’atno owinjo kamano, chunye nodoko malit, nikech ne en jamoko ahinya.\nYesu noneno ka chunye lit, mi owacho niya, “Mano kaka donjo e Piny Ruoth Nyasaye tek ni joma nigi mwandu.\nYot ni ngamia kadho e wang’ sandan, moloyo jamoko donjo e Piny Ruoth Nyasaye!”\nJoma ne owinjo kowacho kamano, nopenjore ni, “Kara, ere ng’ama nokwo?”\nTo Yesu nodwokogi niya, “Gik ma dhano ok nyal, Nyasaye ema nyalo.”\nEka Petro nowachone ni, “To wan waseweyo miechewa, mwaluwi.”\nYesu nodwoke, kawachonigi ni, “Adier awachonu ni, ng’ama oweyo dalane kata chiege kata owetene kata jonywolne kata nyithinde nikech Loch Nyasaye,\nnoyud gik mang’eny e pinyni, moloyo mago moseweyo. To e piny mabiro noyudie ngima mochwere.”\nYesu nokawo jopuonjrene apar gariyo, motero kar kendgi, mi owachonogi niya, “Winjuru! Koro wadhi Jerusalem, kuma gik moko duto mane jonabi ondiko kuom Wuod Dhano biro timoree adier.\nIbiro chiwe e lwet joma ok jo-Yahudi, mi jogo nochare kendo noyanye kendo nong’udh kuome olawo.\nBende ginichwade, kendo gininege, to chieng’ mar adek enochier.”\nTo jopuonjrene ne ok owinjo tiendn wechego kata achiel, nikech nopandnigi tiende. Kamano ne ok ginyal ng’eyo gima Yesu wacho.\nKane Yesu chiegni chopo Jeriko, muofu moro noyudo obet e bath yo kakuecho.\nMuofuno nowinjo ka ji mang’eny kadho, omiyo nopenjo ni, “Mano en ng’a?”\nNe gidwoke ni, “Yesu, ja-Nazareth ema kadho.”\nEka ne okok matek niya, “Yesu, Wuod Daudi, kecha!”\nJoma ne otelo ne okwere ni mondo oling’, to nomedo kok matek moloyo ni, “Wuod Daudi, kecha!”\nMano omiyo Yesu nochung’, mowacho mondo okele ire. Kane osebiro machiegni, Yesu nopenje ni,\n“Ere gima idwaro ni mondo atimni?” Ne odwoke ni, “Jaduong’, adwaro ni mondo achak anen kendo.”\nYesu nowachone ni, “Nen! Yieni ema omiyo ichango.”\nGikanyono wang’e noyepo, mi oluwo Yesu, komiyo Nyasaye duong’, kendo kane ji duto oneno gima otimore, ne gipako Nyasaye.


JALUO dot KOM Od wadu\nSIGENDINI LUO: RUOTH NYAKA BED JA RATIRO\nChon gilala ka lee modak e thim ne pod onge Ruoth moritogi lee duto ne larore ma konyo tek. Wachni ne chando lee matindo nikech ngat ma ne nyalo thegogi ne onge nikech winjruok ne nok e kindgi.\nApuoyo Ogila ne wachni ochando omiyo en ne oneno ni koro oledhi mari ema ne nyalo miyo kwee obed e bungu. Ka ne otero wach e kom jodong aich mane otingo otoyo gini gin ne gimwoch mana gi nyiero ni huuuuui mit kaeto odok mana e bure.\nApuoyo noparo matut ahinya. Noparo kendo kane pod oparo to nopo ka oromo gi aguyo ka fuyo raoyi e kor yamo. Ne giwuoyo matin mit kaeto aguyo odwoke ni “Raoyi pesane Rumo e seyi, we adhi amanyna manyalo konya to ok mekigo”\nKuom ndalo manok apuoyo noparo ma kaeto oyudo dwoko mane oneno ka oromo chuth. Ne ongeyo ni en owuon lee ne ok bi yie kode mondo obed Ruoth to noyudo yoo mane onyalo ritogo yagi gi rieko. Kinyne apwoyo nokok milome neee duto ma kwom\nhawi maber ne gibiro kar room. Bange apwoyo nochako loso: “Jowadwa, ne ayudo fweny ni Nyakalaga ma wange ogoyo thole biro limowa e\nthim. Nowacho ni nyaka wabii ire ka waler nikech ohero ler kendo jii duto nyaka bed joratiro chiengno, omiyo wabii uru wane wuon pinywa. Nowacho ni en\nChuny kendo nyaka Chunywa bed gi kwe e kindwa wawegi eka nomedwa gweth, Obiro limowa e giko dwe Onyoso”\nLee duto noyie kendo kane dwe onyoso ochopo apwoyo nogero kiru matin mit kaeto okone lee duto wadonjuru achiel achiel mondo wane wuonwa. Lee duto nodonjo ka otelnigi gi jodonggi. Bange apwoyo nochako oledhi: “Ngat ma ok oneno Nyasaye en ja richo kendo ng’at mogak” koro bii uru. Lee duto nodhi ir apwoyo eka nochako penjogi: “Ineno ango?” , Otoyo mane okwongo dhii ire nodwoke ne ne orwako law kanik, hundhwe nodwoke ni ne en gi bwombe kaka ongo,…” Lee duto nogolo pachgi ka giluoro ni mita ka ang’ wach ni “in jaricho”. Kane saa mar sibuwor ochopo noruto matek kowacho ni kata ka thoo to oyie. Eka nowacho ni “an onge gima aneno kata achiel”.\nGi kanyo apwoyo nowacho ni “Jothurwa Ruoth nyaka bed ja ratiro – Nyasaye en Chuny nono ok wanyal nene, to ratiro mar Sibuor omiyo ne onge gima oneno” Uduto ok unyal bedo Ruoth. Gikanyo Ruodh thim ne omii sibwor, to oleth apwoyo nomiyo obedo jarito kendo jang’ad bura.\nJagoro en Arreddo Nyang’ Kibaa Ramba (arreddo.nyang@mailcity.com)


Johana 10 | Bible e Intanet | New World Translation\nInjili mar Johana 10:1-42\nJakwath kod kund rombe (1-21)\nYesu e jakwath maber (11-15)\n“An gi rombe mamoko” (16)\nJo-Yahudi kwedo Yesu e Sawo mar Walo Hekalu (22-39)\nJo-Yahudi mang’eny otamore yie (24-26)\n“Rombena winjo dwonda” (27)\nWuoyi ni e winjruok achiel gi Wuon mare (30, 38)\nJi mang’eny oyie kuom Yesu loka Jordan (40-42)\n10 “Adier, adier, awachonu ni, ng’at ma ok luw dhoot sa ma odonjo e kund rombe, to odonjo gi yo machielo, ng’atno en jakuo kendo en jayeko.+ 2 To ng’at ma luwo dhoot en jakwadh rombe.+ 3 Jarit-dhoot yawone+ kendo rombe winjo dwonde,+ kae to oluongo rombene gi nyingegi, eka otayogi kogologi oko. 4 Ka osegolo rombene duto oko, otelo e nyimgi kae to rombego luwo bang’e, nikech ging’eyo dwonde. 5 Ok gibi luwo ng’at ma gikia ngang’, to gibiro ringo ng’atno, nikech ok ging’eyo dwond welo.” 6 Yesu nogoyonegi ngerono, to ne ok ging’eyo tiend gik ma nowachonegi. 7 Omiyo, Yesu nowachonegi kendo niya: “Adier, adier, awachonu ni, an e dhood rombe.+ 8 Ji duto ma ne owuondore gi nyinga, gin jokuo kendo joyeko; to rombe ne otamore winjogi. 9 An e dhoot; ng’at ma donjo kokalo kuoma, ibiro rese, kendo obiro donjo iye mi owuog oko kendo onwang’ chiemo.+ 10 Jakuo biro mana ni mondo okwel, onek, kendo oketh gik moko.+ An to asebiro mondo rombe oyud ngima kendo giyude mogundho. 11 An e jakwath maber;+ jakwath maber chiwo ngimane ne rombe.+ 12 Jakwath mondiki ma ok en wuon rombe, ringo sa ma oneno ka ondiek biro mi ojwang’ rombe. Eka ondiek monjo rombe kendo keyogi. 13 Oringo nikech en ng’at mondik tich kendo ma ok dew rombe. 14 An e jakwath maber. Ang’eyo rombena kendo rombena bende ong’eya+ 15 mana kaka Wuora ong’eya to an bende ang’eyo Wuora;+ kendo achiwo ngimana ne rombe.+ 16 “To an gi rombe mamoko ma ok gin mag kundni;+ gin bende nyaka akelgi iye, kendo giniwinj dwonda, mi ginibed kueth achiel e bwo jakwath achiel.+ 17 Mano e momiyo Wuora ohera,+ nikech achiwo ngimana,+ mondo eka achak ayude kendo. 18 Onge ng’at ma nyalo mayago, to achiwe kuom dwacha awuon. An gi teko mar chiwe, kendo an gi teko mar yude kendo.+ Chikni nayudo koa kuom Wuora.” 19 Wechego nomiyo Jo-Yahudi+ obedo gi ywaruok kendo. 20 Thothgi ne wacho niya: “En gi jachien kendo neko omake. Ang’o momiyo uwinje?” 21 Jomoko ne wacho kama: “Magi ok gin weche mag ng’at ma nigi jachien. Be jachien nyalo yawo wenge muofni?” 22 Gie kindeno, Sawo mar Walo Hekalu ne timore Jerusalem. Ne en ndalo koyo, 23 to noyudo ka Yesu wuotho e hekalu e agola miluongo ni Agoch* Solomon.+ 24 Eka Jo-Yahudi nolwore mi gichako wachone niya: “Ibiro miyo wabed gi kiawa nyaka karang’o? Ka in e Kristo, wachnwa ayanga.” 25 Yesu nodwokogi kama: “Ne asewachonu, to e ma ok uyie. Tije ma atimo e nying Wuora chiwo neno kuoma.+ 26 To ok uyie nikech ok un rombena.+ 27 Rombena winjo dwonda, ang’eyogi kendo giluwa.+ 28 Amiyogi ngima ma nyaka chieng’,+ kendo ok nokethgi ngang’, bende onge ng’at ma nogolgi e lweta.+ 29 Gima Wuora osemiya en gima duong’ moloyo gik mamoko duto, kendo onge ng’at ma nyalo gologi e lwet Wuora.+ 30 An kod Wuora wan achiel.”*+ 31 Kendo Jo-Yahudi nokwanyo kite mondo gichielego. 32 Yesu nowachonegi kama: “Ne anyisou tije mabeyo mang’eny moa kuom Wuora. Kuom tijego, en tich mane momiyo uchiela gi kite?” 33 Jo-Yahudi nodwoke niya: “Wachieli gi kite, ok nikech tich moro maber, to nikech ichayo Nyasaye;+ nimar kata obedo ni in dhano, iketri ni in nyasaye.” 34 Yesu nopenjogi kama: “Donge ondik e Chiku ni, ‘Ne awacho ni: “Un nyiseche”’?*+ 35 Ka Nyasaye noluongo jo ma wach Nyasaye nobironegi ni ‘nyiseche’+—to ok nyal lok Ndiko — 36 an ng’at ma Wuora nopwodho mi ooro e piny, be duwachna ni, ‘Ichayo Nyasaye,’ mana nikech ne awachonu ni, ‘An Wuod Nyasaye’?+ 37 Ka ok atim tije mag Wuora, kik uyie kuoma. 38 To ka atimogi, kata obedo ni ok uyie kuoma, yieuru kuom tijego,+ eka ung’e kendo udhi nyime ng’eyo ni Wuora ni e winjruok achiel koda, kendo an e winjruok achiel kod Wuora.”+ 39 Omiyo, ne gitemo make kendo, to ne odhi ka ma ne ok ginyal yudee. 40 Eka nowuok modhi loka Jordan kendo, ka ma Johana ne batisoe ji kinde motelo,+ mi nobet kuno. 41 Kendo ji mang’eny nobiro ire mi gichako wacho niya: “Johana ok notimo kata ranyisi achiel, to gik moko duto ma Johana nowacho kuom ng’atni, osetimore adier.”+ 42 Kendo ji mang’eny ma ne ni kanyo noketo yie kuome.\n^ Magi gin kuonde miluwo ma nigi sirni molworogi kod tado e wigi.\n^ Kata, “e winjruok achiel.”\n^ Kata, “jo ma chal gi Nyasaye.”


Bible in one year - Luo Bible 2015 - November 18\n1. Emomiyo ka koro oganda mang’ongo mar joneno opie molworowa ka bor polo kama, to wan bende waweuru ting’ duto kod richo maduodowa, kendo waringuru matek, kwanano ni ng’uech moseketwae.\n2. Nyaka wachom wang’wa kuom Yesu ma jatendwa e yor yie, a chakruok nyaka giko. Ne oyie tho e msalaba, kochayo wichkuot mar tho ma kamano, nikech mor mane obiro yudo achien. To koro osebet piny e bat korachwich mar komduong’ mar Nyasaye.\n3. Parieuru Jal mane odhil gi sigu mager mane joricho nigo kode mondo un bende kik uol kendo chunyu kik a.\n4. E lweny mukedoe gi richo, pok ukedoe nyaka jomoko kuomu otho.\n5. Koso wiu osewil gi weche Muma ma Nyasaye jiwougi, kowuoyo kodu kaka nyithinde niya, “Wuoda, kik icha kum ma Ruoth Nyasaye kumigo, kata kik chunyi nyosre ka okweri,\n6. nikech ng’ama Ruoth ohero ema okumo. Adier, yawuote duto moyiego ema ochwado.”\n7. Nyaka ubed modhil nikech un joma ipuonjo, nimar chandruoku nyiso ni Nyasaye okawou mana ka yawuote. Koso bende nitie wuowi moro ma wuon ok kum?\n8. Ka Nyasaye ok kumu kaka okumo yawuote duto, to mano nyiso ni ok un yawuote hie, to un mana kimirwa.\n9. To bende wuonewa mag pinyni ne kumowa, kendo ne wamiyogi luor kaka owinjore. To koro Wuonwa mar chuny dwami luor malich machal nadi mondo wayud ngima!\n10. Wuonewago ne kumowa kuom kinde matin kaka ne giparo ni bernigi. Nyasaye to kumowa koparo gima dikonywa, ni mondo wadok joma ler, mana kaka en bende oler.\n11. E sa mikumoe ng’ato, to kum ok nenre ka gima ber, to onenore mana malit. Achien to, joma osepuonji e yor kum nyago olemo mokue, tiende ni ngima maler.\n12. Emomiyo jing’uru bedeu mobengore kod chongeu monyosore.\n13. Losuru yore muluwo ochikre tir, eka tiendeu malit ok nowil, to nochangi.\n14. Temuru mondo ubed gi kue kod ji duto, kendo beduru gi ngima maler, nikech ka ng’ato ok ler, to ok none Ruoth.\n15. Ritreuru mondo une ni onge ng’ato kuomu molal, kendo oweyo ng’wono mar Nyasaye, bende kik sigu moro bed e kindu, manyalo kelo chandruok, mi keth ji mang’eny.\n16. Ritreuru mondo kik ng’ato kuomu bed ng’ama terore kata ng’ama ok oluoro Nyasaye ka Esau, mane ong’iewo duong’ne mar nywol mana ni mondo ochiem dichiel kende!\n17. Ung’eyo ni bang’e, kane odwaro mondo wuon mare oguedhe gi gueth ma wuowi makayo onego oyudi to ne okwere, nikech ne ok onyal yudo yo molokogo gima nosetimo, kata obedo ni ne odwaro yo ma dolokego gi pi wang’ kamano.\n18. Un ok uchal gi jo-Israel machon. Ok uchung’ e nyim gima unyalo mulo, kaka ne gichung’ e nyim got Sinai, kama mach kaknie, gi mudho mandiwa kod ong’weng’o, gi kalausi mager,\n19. gi koko mar tung’ maywak, kod dwol malich. Joma ne owinjo dwolno nokwayo ni mondo owegi kik gichak giwinje kendo.\n20. Luoro nomakogi nikech chik mane omigi ni, kata mana le kogere e godno to nyaka go gi kite, mi tho.\n21. Gima ne ginenono ne lich mokadho, omiyo Musa nowacho niya, “Luoro omaka, kendo atetni.”\n22. Ooyo, un uchung’ e nyim got Sayun, dala mar Nyasaye mangima, ma en Jerusalem manie polo, kendo uchung’ e nyim malaika gana gi gana. Unie nyim chokruok ma galamoro mar nyithind Nyasaye.\n23. En chokruok mar nyithind Nyasaye makayo, ma nyinggi ondiki e polo. Uchung’ e nyim Nyasaye ma Jang’ad Bura ni ji duto, kendo e nyim chuny joma beyo ma Nyasaye osemiyo odoko joma kare.\n24. Usebiro ir Yesu, jagach mosekelo winjruok manyien, ma rembe mokir nyiso wach maber moloyo wach mane remb Habil onyiso.\n25. Ritreuru mondo kik utamru winjo dwond Jal mawuoyo kodu. Joma notamore winjo dwond Musa kane Nyasaye omiyo owuoyo gi ji e piny, ne ok otony. Wan to dwatony nadi ka watamore winjo Jal mawuoyo kodwa gie polo?\n26. Adier, dwonde noyiengo piny e ndalono, to koro osesingore niya, “Pod abiro yiengo piny nyadichiel kendo. To ok piny kende ema abiro yiengo, to koda ka polo bende abiro yiengo.”\n27. To wach mawachoni, “Pod nyadichiel kende,” nyisowa ni ibiro golo gik mayiengni, tiende ni gik moko mosechue mondo gik ma ok yiengni ema odong’ osiki.\n28. Emomiyo wagouru erokamano ni Nyasaye, nikech wanwang’o piny manyien ma ok nyal yiengni, walameuru kaka owinjore, ka wamiye duong’ kod luor,\n29. nikech Nyasachwa en mach ma tieko gik mowang’o duto.


Tamri Din ma Miriambo; Lu Din Maradier\n1. E wach lamo, ndalogi ji nyalo yiero ang’o?\nYESU nowacho: “Ng’ato ma ok ni koda en jasika.” (Mathayo 12:30) Ji gin kor Jehova kata kor Satan. Ji mang’eny paro ni gitiyo ni Nyasaye e yoo moyiego, Muma to wacho ni Satan ‘wuondo piny ngima.’ (Fweny 12:9) Ji tara gi tara paro ni gilamo Nyasaye, to kare gitiyo ni Satan Jachien! Ndalogi, nyaka ji yier ka gidwaro tiyo ni Jehova ‘Nyasach adiera,’ kata ka gidwaro tiyo ni ‘Satan ma en wuon miriambo.’—Zaburi 31:5; Johana 8:44.\nWeri kod Din ma Miriambo\n2. Yoo achiel ma Satan temo geng’ogo ji mondo kik gilam Jehova en mane?\n2 Yiero tiyo ni Jehova en paro maber mamoro Nyasaye. Satan to ok mor kod ng’ato ang’ata ma tiyo ni Nyasaye; okelo chandruok ni jo ma tiyo ni Nyasaye. Yoo achiel motimo go kamano en miyo osiepeni gi joodu ng’ayoni wach kata kwedi. Yesu nowacho: “Wasik ng’ato nobed mana joode owuon.”—Mathayo 10:36.\n3. Ka joodu kata osiepeni pingo kaka ilamo Nyasaye, ibiro timo ang’o?\n3 Gima kamano ka otimoreni, ibiro timo ang’o? Ji mang’eny ong’eyo ni ok gilam Nyasaye e yoo makare, to podi ok giwe yorego. Giparo ni ka gitimo kamano, joodgi ok nomor kodgi. Bende mano ber? Kapo ni ifwenyo ni joodu madho njaga manyalo hinyogi, donge inyalo kwerogi? Ok inyal riwri kodgi madho njagano, donge?\n4. Joshua nonyiso Joisrael ang’o kuom wach lemo e ndalone?\n4 Joshua nojiwo Joisrael mondo giwe timbe kod chike maricho mag kweregi. Nowacho kama: “Kamano koro mondo uluor Jehova, kutiyone gi chuny kendo gadiera; kendo goluru nyisechego ma ne wuone otiyonigi loka Aora, kendo e Misri; un mondo uti ni Jehova.” (Joshua 24:14) Joshua nogeno Nyasaye, ma Jehova nogwedhe. Ka wageno Jehova, wan bende obiro gwedhowa.—2 Samuel 22:26.\nPuonj Dinde—Adier kod Miriambo\nDidek: Dinde mang’eny puonjo ni Nyasaye en Nyadidek. Giwacho ni “Wuoro en Nyasaye, Wuowi [Yesu] en Nyasaye, kendo Roho Maler en Nyasaye, to ni ok gin nyiseche adek, ni gin Nyasaye achiel.”\nMuma ok wuo kata matin kuom “Didek,” bende ok opuonj ni nitiere nyiseche adek kuom achiel. Jehova kende e Nyasaye. Muma wacho kama e 1 Jo Korintho 8:6: “Wan to, wan gi Nyasaye achiel.” Jehova e maduong’ moloyo. Yesu ok en Nyasaye, en “Wuod Nyasaye.” (1 Johana 4:15) Kamano bende roho maler ok en Nyasaye. Roho maler ok en kata dhano. En teko mar Nyasaye.—Tich Joote 1:8; Jo Efeso 5:18.\nChuny: Dinde mang’eny puonjo ni chuny en gimoro man e dend dhano ma ok nyal tho. Muma to puonjo ni chuny en dhano, kendo dhano nyalo tho.—Chakruok 2:7; Ezekiel 18:4.\nMach ma ok tho: Dinde mag miriambo puonjo ni chunje mag jomaricho isando e mach nyakachieng’. Muma wacho ni ‘jo motho ok ong’eyo gimoro amora.’ (Eklesiastes 9:5) Muma kendo puonjo ni “Nyasaye en hera.” (1 Johana 4:8) Jehova, Nyasach hera, ok nyal sando ji gi mach.\nSanduku: Muma puonjo ang’o kuom Didek, chuny, kod mach ma ok tho?\nWeri gi Gik ma Itiyogo e Din ma Miriambo\n5. Onego waketh gik juok nang’o?\n5 Weyo din ma miriambo bende dwaro ni waketh gimoro-amora ma wanyalo bedogo mitiyogo e timbe juok, machalo kaka ndagla, ris, mula, kod gik moko machalo kamago. En gima duong’ ahinya timo kamano nikech mano nyiso ni wageno Jehova.\n6. Jokristo mokwongo notimo ang’o kod kitepegi mag juok?\n6 Nee gima Jokristo mokuongo notimo kane gichako luwo din mar adier. Muma wacho: “To ji mathoth kuomgi bende ma notimo tim kireke nochoko kitepegi kanyachiel, mi giwang’ogi nyim ji duto. Ne gikwano nengogi, monwang’ oromo fedha gana piero abich.”—Tich Joote 19:19.\n7. Wanyalo timo ang’o ka jochiende sandowa?\n7 Jochiende nyalo sando jo makoro tiyo ni Jehova ma chon ne timo timbe juogi kaka tiyo gi bilo, ndagla, kata ido. Gima kama katimoreni, luong nying Jehova matek kilemo. Obiro konyi.—Ngeche 18:10; Jakobo 4:7.\n8. Jokristo neno nade gik mopa, kod pichni mitiyogo e lamo ma miriambo?\n8 Jo madwaro tiyo ni Jehova ok onego bedi kata tiyo gi gik lamo mopa, kata picha mitiyogo e lamo ma miriambo. Jokristo madier ‘wuotho kuom yie, ok kuom neno.’ (2 Jo Korintho 5:7) Giluwo chik Nyasaye makwero tiyo kod gimopa e lemo.—Wuok 20:4, 5.\nRiwri gi Jo Jehova\n9. Muma wacho nang’o kuom wach bedo mariek?\n9 Muma wacho kama: “Ng’a mawuotho kod jo mariek nobedi mariek.” (Ngeche 13:20) Ka wadwaro bedo mariek, owinjore mondo wawuoth kata wariwre kod Joneno mag Jehova. Gin ema giwuotho e yoo madhi e ngima.—Mathayo 7:14.\n10. Joneno mag Jehova nyalo konyi nade mondo iti ne Nyasaye?\n10 Kuom adier, Joneno ohero ji. Tijgi en konyo jokma ratiro machunygi dwaro ng’eyo adiera mag Muma matero ji e ngima mochwere. Ginyalo konyi puonjori Muma nono ma onge chudo. Gibiro duoko penjoni, kendo gibiro nyisi kaka inyalo tiyo gi weche mantie e Muma.—Johana 17:3.\n11. Chokruok mag Jo Kristo biro konyi nade?\n11 Kidhi e chokruokgi, ma gitimo e Od Pinyruoth, ibiro nge’yo ahinya yore Jehova. Ibiro jiw gomboni mar luwo din maradier. Kendo ibiro konyi ng’eyo kaka inyalo konyo jo moko bende puonjre adiera mag Muma.—Jo Hibrania 10:24, 25.\n12. Lamo nyalo konyi nade tiyoni Nyasaye?\n12 Kaka imedo puonjori dwach Jehova, e kaka inyalo medo hero yorene. Dwarore ni kendo imed hero timo gima more, kendo imed weyo gik ma ok more. Ng’e ni inyalo lamo Jehova kikwaye mondo okonyi timo gima ni kare, kendo iwe timo gik ma ok kare.—1 Jo Korintho 6:9, 10; Jo Filipi 4:6.\nInyalo luwo din mar adier nade?\n13. Inyalo moro chuny Jehova nade?\n13 Bang’e kaka imedo dhi nyime, ibiro dwaro bedo Janeno mar Jehova mochiwore e yor Batiso. Ka iriwori gi jo Nyasaye, ibiro moro Jehova. (Ngeche 27:11) Inibed achiel kuom jo mamor ma Nyasaye wuoyo kuomgi kama: “Abiro dak e igi, kendo nawuothi e diergi. Nabed Nyasachgi, to ginibed joga.”—2 Jo Korintho 6:16.\nNawera gi Jochiende\nOtieno moro kane wanindo, duol moro noluonga didek. Kae to aneno ka tado yawore, to gima liet mong’inore ne oa malo moluar e iya. Chwora to ne ok ne gik manetimore. E dweche mane oluwo, nawinjo liet malich ahinya.\nDweche auchiel bang’ ma, duol cha noluonga kendo. Piyo piyo ot ne ochako chalo ka gima ne entie e i pi matut. Thuond ng’ielo maduong’ ne owuok e pigno ma omol e bada. Natemo yienge mondo olwar to otamore. Naluor ahinya. Eka thuondno kod pi nolal nono mi nolwara piny matek. Pacha ne olal kuom seche mang’eny. Eka duolno nonyisa ni adogi e abila juok mane ichangoe ji e gweng’. Kane apenjo rohono nyinge, nonyisa nying ma tiende ni “wuon mwandu, to onge nyathi.” Nosingore ni obiro miya teko mar chango ji ma abed jamwandu.\nJomatuo moa machiegni kata mabor ne biro ira. Ka pok ne gichopo e oda, ne anenogi e rang’i. Kane jatuo ochopo ne apamo lweta gi lwete, to sano-sano ne inyisa tuone kata chandruokne kod yoo mithiedhe go. Rohono bende ne nyisa pesa mane ji onego chul.\nNayudo pesa gi mich mang’eny nikech nachango ji ahinya. Nabedo “wuon mwandu,” kata kamano naneno lit mar bedo ‘ma onge gi nyathi.’ Kane anyuolo nyathi moro-amora, motelone ne nyaka tho. Gino ne litna ahinya. E higni 12 mane atiyo ni rohoni, nyithinda auchiel nene otho.\nNachako lemo ni Nyasaye mondo okonya. Nalemo ahinya. Chieng’ moro Joneno mag Jehova noduong’o dho oda. Kata obedo ni nene aheroga riembogi, chieng’no naneno ni awinjie wechegi. Kane wawuoyo, nafwenyo ni kare asebedo ka atiyo ni jachien! Ne aneno ni onego awe timbe juok.\nKane anyiso rohoni gima ne adwaro timo, ne okwera ahinya ni kik atim kamano. Kata kamano nawachone kama: “Awera kodi.”\nNawang’o gik moko duto mane atiyogo e tim juok. Napuonjora Muma kod Joneno, mabedo jatich Jehova, kendo ne obatisa e higa mar 1973. Koro sani an kod nyithindo abich mangima. Chwora bende ne osebatisi kaka Janeno.—Wachni owachi gi Josephine Ikezu.\nSanduku: Dhako moro ne owere nade gi jochiende?\nBe nitie kinde ma dhano duto biro lamo Nyasaye makende madier?


Bible in one year - Luo Bible 2015 - February 20\n1. Bang’ ndalo manok, Yesu noduogo Kapernaum, mi wach nolandore ni entie.\n2. Kuom mano ji nobiro mochokore mang’eny nyaka e dhoot, ma onge kata kama bolie luth. Kane oyudo Yesu puonjogi Wach Maber,\n3. jomoko ang’wen nobiro ire, koting’o ng’at man gi tuo athany.\n4. To ne ok ginyal chopo ir Yesu, nikech ji ne ng’eny ahinya. Mano omiyo ne gipowo otuch e tado kama ochomore gi Yesu. Eka ne giloro ng’atno piny, konindo e ng’angu.\n5. Kane Yesu oneno yie ma jogo nigo, nowacho ni ng’atno niya, “Wuoda, richoni oweni.”\n6. Jopuonj Chik moko mane oyudo ni kanyo ne openjore e chunygi giwegi niya,\n7. “Ere kaka ng’atni nyalo wuoyo kamano, kayanyo Nyasaye? Onge ng’ama nyalo weyo ni ji richogi, mak mana Nyasaye kende!”\n8. Gikanyono Yesu nong’eyo paro ma gin go, omiyo nopenjogi niya, “Ang’o momiyo uparo kamano?\n9. Ere gima yot kuom weche ariyogi? Wacho ni ng’at matuoni ni, ‘Richoni oweni’ koso wachone ni, ‘Chung’, ikaw ng’anguni mondo idhi’?\n10. To koro abiro nyisou adier ni Wuod dhano nigi teko mar weyo ni ji richogi e piny ka.”\n11. Eka nowacho ni ng’at matuono niya, “Chung’ ikaw ng’anguni mondo idog dala!”\n12. Ng’atno nochung’, mokawo ng’angune odhi, ka jogo duto nene. Mano omiyo ne giwuoro ahinya kendo ne gimiyo Nyasaye duong’, ka giwacho niya, “Nyaka nene pok wanenoe gimoro machal kamano.”\n13. Yesu nochako odok e dho nam Galili, kendo ji mathoth nobiro ire, mi opuonjogi.\n14. To kane oyudo owuotho, ne oneno jasol osuru moro miluongo ni Lawi wuod Alfayo, kobet kar solo osuru. Yesu nowachone ni, “Luwa!” mi Lawi noa malo, moluwe.\n15. Bang’e kane Yesu chiemo, e od Lawi, josol osuru mang’eny kod joricho ne chiemo kode kaachiel gi jopuonjrene, nikech ji mang’eny ne luwe.\n16. Jopuonj Chik moko ma jo-Farisai bende noluwe, to kane gineno kochiemo gi joricho kod josol osuru, ne gipenjo jopuonjrene niya, “Ere gima omiyo ochiemo gi josol osuru kod joricho?”\n17. Yesu nowinjo ka gipenjo kamano, omiyo nowachonigi niya, “Joma ngima ok dwar jathieth, to mak mana joma tuo ema dwaro. Ne ok abiro mondo aluong joma kare, to ne abiro mondo aluong joricho.”\n18. Chieng’ moro, kane oyudo jopuonjre mag Johana Jabatiso kod jo-Farisai jotueyo chiemo, jomoko nobiro ir Yesu, mopenje niya, “Ang’o momiyo jopuonjre mag Johana Jabatiso kod mag jo-Farisai jotueyo chiemo, to jopuonjreni to ok tim kamano?”\n19. Yesu nodwokogi niya, “Uparo ni wend kisera nyalo tueyo chiemo adier, ka wuon kisera pod ni kodgi? Ooyo, ka wuon kisera pod ni kodgi, to ok ginyal tueyo chiemo.\n20. To ndalo biro ma nogolie wuon kisera kuomgi, kendo ginitue chiemo e ndalogo.\n21. “Onge ng’ama bawo law moti gi rabaw manyien, nikech kotimo kamano, to rabaw manyienno dijow law motino, mi med yieche moloyo.\n22. Bende onge ng’ama nyalo olo divai manyien mapok ochiek e ndede moti, nikech kotimo kamano, to ndede go diyiechi mi kethre, kendo divai pukre. Kuom mano, divai manyien nyaka ol mana e ndede manyien!”\n23. Kane Yesu wuotho e puothe mag ngano chieng’ Sabato, jopuonjrene nochako jako wi ngano.\n24. Mano nomiyo jo-Farisai nopenjo Yesu niya, “Ang’o momiyo jopuonjreni timo gima Chik okwero ni kik tim chieng’ Sabato?”\n25. Yesu nodwokogi ka penjogi niya, “Pok usomo gima ne Daudi otimo chieng’ mane kech kaye kaachiel gi joge, ka gionge gi chiemo?\n26. Donge ne odhi e Od Nyasaye e ndalo mane Abiathar e jadolo maduong’, mi ochamo makati miketo e nyim Nyasaye? Chikwa wacho ni jadolo kende ema nyalo chamo makatino, to kata kamano, Daudi nochame, momiyo koda ka joge bende.”\n27. Eka Yesu nomedo wacho niya, “Sabato ne oketi nikech dhano, to dhano ne ok ochue nikech Sabato.\n28. Kuom mano Wuod Dhano en ruoth kata mana mar Sabato bende.”


Tich Joote 8:1\nSaulo mane oyudo ni kanyo noyie gi nek mar Stefano. Kochakore chiengʼno kanisa man Jerusalem nochako yudo sand malit kendo giduto negiringo mi gikere e pinje mag Judea gi Samaria, makmana joote kende ema nodongʼ Jerusalem.\nAnto awachonu kama: Heruru wasiku kendo lamuru ne joma sandou,\n2 Timotheo 3:12\nChutho, ochunore ni ngʼato angʼata madwaro dak e ngima maler moluoro Nyasaye ka en e achiel gi Kristo Yesu, nyaka ne sand,\nParuru weche ma nawachonu ni, ‘Onge jatich maduongʼ moloyo ruodhe motiyone.’ Omiyo ka an ema gisesanda, to un bende gibiro sandou. Ka gimako puonjna, to puonju bende gibiro mako.\nKik iluor kuom sand ma ibiro yudo machiegni. Adier, anyisou ni Jachien biro tweyo jomoko kuomu e od twech mondo otemugo kendo ubiro yudo sandruok kuom ndalo apar. Bed ja-adiera nyaka kar tho mi anamiyi osimbo mar ngima.\nGwedhuru joma sandou; gwedhgiuru agwedha, kik ukwongʼ-gi.\n Joma isando nikech tim makare gin joma ogwedhi, nimar pinyruodh polo en margi. “Un joma ogwedhi ka ji yanyou kendo sandou kendo hangonu wach ni usetimo kit gik maricho duto nikech an. Beduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\nTich Joote 13:50\nTo jo-Yahudi nokelo mirima e chuny mon moluoro Nyasaye man-gi nying kod joma chwo midewo mane odak e dalano. Jogi nothuwo ji mondo osand Paulo gi Barnaba, kendo negiriembogi e gwengʼno.\nTich Joote 7:52\nBende nitie janabi kata achiel ma kwereu ne ok osando? Neginego nyaka jonabi mane okoro biro mar Ngʼama Kare. To koro usendhoge mi unege.\nTo mana kaka e kindeno wuowi mane onywol kuom dwaro mar dhano nosando wuowi mane onywol gi teko mar Roho Maler, e kaka timore bende e kindeni.\nma nobare mak oyudo nyadi mia: mier, owete, nyimine, mine, nyithindo, kod puothe, kaachiel gi sand bende e ndaloni, to kod ngima mochwere e piny mabiro.\nTich Joote 22:4\nNe asando joma luwo Yor Kristo mi anego moko kuomgi, to ne amako chwo gi mon mi atero e od twech.\nJoma isando nikech tim makare gin joma ogwedhi, nimar pinyruodh polo en margi.\nJogo madwaro nyisore kuom gik maokogo to temo chunou ni nyaka teru nyangu. To gimomiyo gitimo ma en mana ni mondo gitony e sand mochomogi nikech wach msalap Kristo.\n“To kapok magi duto otimore, to gibiro makou kendo sandou. Giniteru e sinagoke kod ute mag twech, kendo nokelu e nyim ruodhi gi jotelo, to mago duto notim nikech nyinga.\n To Yesu nodwoke kawacho niya, “Awachonu adier ni onge ngʼato moseweyo dalane, kata owetene, kata nyiminene, kata min-gi, kata wuon-gi, kata nyithinde, kata puothene, nikech An kendo nikech Injili, ma nobare mak oyudo nyadi mia: mier, owete, nyimine, mine, nyithindo, kod puothe, kaachiel gi sand bende e ndaloni, to kod ngima mochwere e piny mabiro.\n En angʼo manyalo pogowa gihera mar Kristo? Dobed masira, koso chandruok, koso sand, koso kech, koso duk, koso gima rach, koso ligangla? Mana kaka ondiki ni, “Nikech in, tho ochomowa odiechiengʼ duto; ikwanowa kaka rombo mitero kar yengʼo.” Ooyo, ewi gigi duto wan joloch moloyo nikech Nyasaye mane oherowa.\nTich Joote 11:19-21\n Joma sand nokeyo nikech wach nek Stefano nodhi Foinike, Saipras nyaka Antiokia, ka gilando Injili ne jo-Yahudi kende. To jomoko kuomgi mane oa Saipras kod Kurene, nodhi Antiokia ma gichako wuoyo gi jo-Yunani bende, ka ginyisogi Injili ma wuoyo kuom Ruoth Yesu. Teko Nyasaye ne ni kodgi, omiyo ji mathoth noyie kendo olokore kuom Ruoth.\nTich Joote 9:4-5\n Nogore piny, mi owinjo dwol moro kawachone niya, “Saulo, Saulo, isanda nangʼo?” Saulo nopenjo niya, “In ngʼa, Ruoth?” Nodwoke niya, “An Yesu ma isando.\nJowetena, kaponi pod ayalo wach tero nyangu, to ere gima omiyo pod isanda kama? Ka kamano to kare puonj ma apuonjo mar msalaba dine ok okelo chwanyruok.\nKa isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.\nBeduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\n1 Timotheo 1:13\nKata obedo ni chon ne awuoyo marach kuom Nyasaye kendo ne asando joma oyie ka akwiny, to nokecha nikech natimo gigo kuom kia kendo kuom bedo maonge yie.\n “Un joma ogwedhi ka ji yanyou kendo sandou kendo hangonu wach ni usetimo kit gik maricho duto nikech an. Beduru mamor kendo moil, nikech poku duongʼ e polo, nimar jonabi mane okwongonu bende negisando mana kamano.”\n1 Thesalonika 3:3-4\n kendo mondo kik sand mwayudo mi chunyu aa. Ungʼeyo maber ni kaka jo-Kristo nyaka wayud sand. Chutho, kane wan kodu to ne wasiko ka wanyisou ni nyaka sandwa, kendo e gima osetimorenwa, mana kaka ungʼeyo.\n Moko ne ojar kendo ochwadi gi del, to moko bende noketi e od twech. Nogogi gi kite, nongʼadgi malit bende moko nonegi gi ligangla. Ne giwuotho ka gi kacha, ka girwako piende rombe gi piende diek, kagidhier kisandogi kendo kichandogi malit; jogi ne joma beyo gi lala mane ok owinjore dak e pinyni. Negibayo abaya e thimbe kod gode ka gidak e bwo lwendni gi buche.\n Paruru weche ma nawachonu ni, ‘Onge jatich maduongʼ moloyo ruodhe motiyone.’ Omiyo ka an ema gisesanda, to un bende gibiro sandou. Ka gimako puonjna, to puonju bende gibiro mako. Gibiro timonu kamano nikech nyinga, nimar gikia Jal mane oora.\n “Ngʼato nondhogi gi owadgi mondo onegi, kendo wuoro nondhog nyathine; nyithindo nongʼany ne jonywolgi kendo nomi neg-gi. Ji duto nochau nikech an, to ngʼat ma ochungʼ motegno nyaka giko ema noresi. Ka isandou kamoro, to daruru kanyo udhi kamachielo. Awachonu adier ni ok unutiek dhi e mier duto mag Israel kapok Wuod Dhano obiro.\n Magi duto nobed mana chakruok mar muoch makecho. “Eka nochiwu mondo osandu kendo onegu, kendo ogendini duto nochau nikech an. E kindeno ji mangʼeny nolokre mawe yie kendo ginindhogre ka gichare kendgi,\n “To kapok magi duto otimore, to gibiro makou kendo sandou. Giniteru e sinagoke kod ute mag twech, kendo nokelu e nyim ruodhi gi jotelo, to mago duto notim nikech nyinga. Mano biro miyou thuolo mondo ubednegi joneno. To beduru gi paro ma ok yiengni mondo kik uparru motelo ni ere kaka ubiro dwoko wach. Nimar abiro miyou weche gi rieko maonge wasiku kata achiel ma biro tamore kata kwero wachuno. Ibiro ndhogu kata mana gi jonywolu kod oweteu, wedeu gi osiepeu, kendo gibiro nego jomoko kuomu. Ji duto biro sin kodu nikech an. To kata mana yie wiu achiel onge manolal. Ka uchungo motegno to ubiro reso ngimau.\n1 Korintho 4:8-13\n Un ero un gi gik moko duto mudwaro kendo usedoko jo-mwandu! Usebedo ruodhi, to wan uwewa oko! Mano kaka agombo ni ne ubed ruodhi adier mondo wan bende wabed ruodhi kaachiel kodu! Nikech nenorena ni Nyasaye oseketowa wan joote, ka joma odongʼ chien bangʼ ji, kendo mana ka joma osengʼadnegi buch tho mondo onegi e dier pap. Oseketwa wabedo joma piny duto rango kendo malaike kod ji bende rangowa. Wan wafuwo nikech Kristo, to un to uriek ei Kristo! Wan wanyap, to un to uroteke! Un imiyou duongʼ, to wan to ochawa! Nyaka koroni kech kayowa kendo riyo oloyowa. Warwako lewni mokidhore okidhore, kendo isandowa malit, ka waonge kata kar dak. Watiyo matek gi lwetewa. Ka ikwongʼowa, to wagwedho joma kwongʼowa; kisandowa, to wayie isandowa asanda; bende ka iyanyowa, to wadwoko gi weche mangʼwon. Nyaka koroni wasedoko machal gi yugi mag piny; wachalo gik mowit oko ni onge tich!\n Parieuru ndalo mokwongo mane uyudo ler mar Nyasaye. E kindeno nunyono piny motegno kukedo matek e dier sand mathoth. Seche moko ne iyanyou kendo isandou e lela e dier ji, to seche moko nuchungʼ kaachiel kod joma ne itimonegi kamano. Chunyu ne sandore kaachiel gi joma otwe nikech Kristo, kendo numor kimayou giu githuon nikech nungʼeyo ni un uwegi un gi mwandu mabeyo moloyo kendo mosiko.\n Yie ema nomiyo giloyo pinjeruodhi kendo girito ji gi bura makare, mi giyudo gik ma Nyasaye nosingo. Ne giumo dho sibuoche, kendo neginego gero mar mach; bende negitony e lak ligangla. Nyawo margi nolokore teko mi gidoko joma ger e lweny, ka giloyo jolwenj pinje mamoko duto mane kedo kodgi. Mon mane nigi yie nochiernegi jogi manosetho mi gikawogi ka gingima. Jomoko kuomgi kata ne isando malich to nodagi ni kik wegi thuolo, nikech negigeno ni nochiergi e ngima maber moloyo. Moko ne ojar kendo ochwadi gi del, to moko bende noketi e od twech. Nogogi gi kite, nongʼadgi malit bende moko nonegi gi ligangla. Ne giwuotho ka gi kacha, ka girwako piende rombe gi piende diek, kagidhier kisandogi kendo kichandogi malit; jogi ne joma beyo gi lala mane ok owinjore dak e pinyni. Negibayo abaya e thimbe kod gode ka gidak e bwo lwendni gi buche.\nTich Joote 12:1-19\n E kindeno ruoth Herode nomako jo-Kristo moko, kendo nochano mar negogi. Ne ogolo chik mi oneg Jakobo owad gi Johana gi ligangla. Kane oneno ka timneno nomoro jo-Yahudi, nodhi nyime momako Petro bende. Mano notimore e ndalo Sap Makati ma ok oketie Thowi. Kane osemake, nokete e od twech, kendo noketo migepe angʼwen mag askeche, ma moro ka moro otingʼo jorit angʼwen, mondo orite. Herode ne chano mondo ogole oko bangʼ Pasaka mondo oyale e nyim oganda. Kuom mano, Petro nokan e od twech, to kanisa to ne lamone Nyasaye ahinya. Otieno motelone chiengʼ mane Herode chano goloe Petro oko mondo oyale, negikete onindo e kind askeche ariyo, ka otweye gi nyoroche ariyo, kendo ka askeche mamoko bende rite kochungʼ e dhood twech. Apoya nono malaika mar Ruoth nofwenyore, mi ler norieny ei od twech. Noyuko Petro mochiewe kowacho niya, “Aa malo piyo.” Gikanyono nyoroche mane otwego Petro nolwar piny. Malaika nomedo wachone niya, “Rwak lepi gi wuocheni.” Petro notimo kamano. Malaika nochako okone niya, “Koro rwak kodi mondo iluwa!” Petro noluwo bangʼe kowuok e od twech, to kata kamano pache ne pok odwogo mondo ofwenyne ni gima malaika ne timono en adier, to noparo mana ni oleko. Ne gikalo jorit mokwongo, gi mar ariyo mi gichopo e ranga chuma mane iwuokgo e od twech kidonjo e dala maduongʼ. Rangano noyawrenigi kende mine gikadho. Kane gisewuotho mabor mochwalore gi od twech, to nopo ka malaika oseweye. Bangʼe pach Petro noduogo mi owacho niya, “Koro angʼeyo maonge kiawa ni Ruoth nooro malaikane mi oresa e twech Herode, kendo osemiyo atony e gimoro amora marach ma jo-Yahudi ne chano timona.” Kane osengʼeyo gima notimorene, nodhi nyaka od Maria min Johana, ma niluongo bende ni Mariko, kendo kanyo ji nochokore mangʼeny ka gilamo Nyasaye. Kane Petro oduongʼo dhoot ma oko, to nyako moro ma jatich miluongo ni Roda nobiro mondo oyawne. To ka nochamo dwond Petro, nodoko mamor ahinya mi noringo odok ei ot kapok oyawone. Nonyiso jogo mane ni e ot kopongʼ gimor niya, “Petro ni e dhoot!” To jogo nokwere kawacho niya, “Wiyi rach!” Ka nyakono nomedo ramo ni Petro ne ni e dhoot adier, negiwachone niya, “Mano nyaka bedi mana malaikane!” To Petro nomedo dwongʼo dhoot, kendo kane giyawo dhoot mi ginene, to dhogi nomoko. Petro notingʼo lwete malo mondo gilingʼ, eka nonyisogi yo mane Ruoth ogolego e od twech. Nowachonegi niya, “Nyisuru Jakobo gi jowete mamoko gima nosetimore.” Bangʼe noa kanyo modhi kamachielo. Kinyne gokinyi kihondko maduongʼ nomako jolweny mane oket mondo orite e od twech. Negipenjore niya, “Angʼo ma dibed nosetimore ni Petro?” Herode nogolo chik mondo omany Petro, to ne ok ginyal yude. Kuom mano, nonono jorit od twech mondo ginyise kuma Petro odhiye, eka nogolo chik mondo oneg joritogi. Kindeno Herode nodar Judea modhi odak Kaisaria kuom ndalo manok.\nTich Joote 9:1-14\n Kindeno Saulo ne pod siemo jopuonjre mag Ruoth, kochano mar negogi. Nodhi ir jadolo maduongʼ mokwaye barupe mane nyalo miye teko mar donjo e sinagoke man Damaski, mondo ka oyudo joma luwo Yor Kristo, bed ni gin chwo kata mon, to omakgi otergi Jerusalem kaka joma otwe. Kane oyudo owuotho ka ochiegni chopo Damaski, nopo ka ler moa e polo omenye molwore. Nogore piny, mi owinjo dwol moro kawachone niya, “Saulo, Saulo, isanda nangʼo?” Saulo nopenjo niya, “In ngʼa, Ruoth?” Nodwoke niya, “An Yesu ma isando. Koro aa malo idhi Damaski kendo ibiro nyisi gima nyaka itim.” Jogo mane ni e wuoth gi Saulo nochungʼ kanyo ka dhogi omoko; nikech ne giwinjo dwol to ok gine ngʼato. Saulo nochungʼ oa malo, to kane oyawo wengene, to ne ok onyal neno gimoro. Omiyo negimako bade kagitaye gitere Damaski. Nobedo muofu kuom ndalo adek, kendo ne ok ochiemo kata madho gimoro. Damaski kanyo ne nitie japuonjre moro miluongo ni Anania. Ruoth nowuoyo kode e fweny, kaluonge niya, “Anania!” Nodwoko niya, “Antie, Ruoth.” Ruoth nowachone niya, “Wuogi idhi e od Judas, mantiere kama iluongo ni Yo Moriere Tir, mondo ipenjgi ngʼat moro ma ja-Tarso, miluongo ni Saulo nimar olemo kuno. Noneno ngʼat moro miluongo ni Anania e fweny ka obiro kendo noyieyo lwete kuome mondo ochak onen.” To Anania nodwoko niya, “Ruoth, asewinjo weche mangʼeny kuom ngʼatno, gi timbene maricho mosebedo kotimo ni jogi maler modak Jerusalem. Kendo Damaski bende osebire ka jodolo madongo omiye teko mar mako ji duto maluongo nyingi.”\nNyaka bed ni usewinjo kaka ne achal kane pod aluwo kit lemo mar jo-Yahudi, kaka ne asando kanisa mar Nyasaye gi gero mokalo apima, kendo ne atemo mondo atieke chuth.\n “Ndik ne malaika morito kanisa man Smurna kama: Magi e weche mag Jal Mokwongo kendo Mogik, Jal mane otho kendo ochier. Angʼeyo chandruokni kod dhierni to kata kamano in jamoko. Bende angʼeyo ayany ma joma wuondore ni jo-Yahudi yanyigo to gin mana joma lamo Satan. Kik iluor kuom sand ma ibiro yudo machiegni. Adier, anyisou ni Jachien biro tweyo jomoko kuomu e od twech mondo otemugo kendo ubiro yudo sandruok kuom ndalo apar. Bed ja-adiera nyaka kar tho mi anamiyi osimbo mar ngima.\nTich Joote 26:9-11\n “Kata mana an awuon naketo chunya mar timo duto manyalo mondo akwed nying Yesu ja-Nazareth. Chutho, mano e gima natimo Jerusalem, kuma nayudoe teko koa kuom jodolo madongo, mine atero jomaler mathoth e od twech; kendo kane inegogi, to nagoyo ombucha, ka ayie gi nekgi. Kuom kinde mangʼeny ne adhi e sinagogi ka sinagogi mondo akawgi akumgi, kendo natemo chunogi mondo giyany Nyasaye. Nikech chunya ne rach kodgi ni nyaka atiekgi, ne adhi nyaka e mier ma oko mondo asandgi.\nTich Joote 12:1\nE kindeno ruoth Herode nomako jo-Kristo moko, kendo nochano mar negogi.\nkuom timo kinda, naketo chunya mar sando kanisa, kuom rito chik ne an ngʼama ler, maonge ketho.


Kwan 9 - Holy Bible [Luo Bible 2020] - (Kwan 9)\nJehova Nyasaye nowuoyo gi Musa e Thim mar Sinai e dwe mokwongo mar higa mar ariyo bangʼ kane gisewuok Misri. Nowachone niya,\n“Ket jo-Israel otim nyasi mar Pasaka e kinde moketne mowinjore.\nTim nyasini e kinde moketne, ma en kinde mag odhiambo mar odiechiengʼ mar apar gangʼwen mar dweni, kaluwore gi chikene kod buchene duto.”\nOmiyo Musa nowacho ne jo-Israel mondo otim nyasi mar Pasaka,\nkendo negitimo kamano e Thim mar Sinai e kinde mag odhiambo mar odiechiengʼ mar apar gangʼwen mar dwe mokwongo. Jo-Israel notimo gik moko duto mana kaka Jehova Nyasaye nochiko Musa.\nTo jomoko kuomgi ne ok obedo e nyasi mar Pasaka e odiechiengʼno nikech negibedo mogak bangʼ mulo ringre joma otho. Omiyo negibiro ir Musa kod Harun mana godiechiengno\nmi giwachone Musa niya, “Wasebedo mogak nikech wamulo ringre joma otho, to en angʼo momiyo ditamwa chiwo misango ne Jehova Nyasaye kaka jo-Israel mamoko e kinde moketne?”\nMusa nodwokogi niya, “Horeuru nyaka angʼe gima Jehova Nyasaye wacho kuomu.”\n“Nyis jo-Israel kama: ‘Ka ngʼato angʼata kuomu kata nyikwau obedo mogak nikech ringruok motho kata ka gidhi wuoth, to pod ginyalo mana timo nyasi mar Pasaka mar Jehova Nyasaye.\nNyasini ginitim chiengʼ mar apar gangʼwen mar dwe mar ariyo e seche mag odhiambo. Ginicham nyarombo, kaachiel gi makati ma ok oketie thowi kod alode makech.\nKik giwe chiemogo machop okinyi bende kik gitur choke rombono. E kinde ma gitimo nyasi mar Pasaka nyaka gine ni giluwo chike duto.\nTo ka ngʼat ma ok ogak kendo ma ok odhi wuoth otamore timo nyasi mar Pasaka, ngʼatno nyaka gol oko kuom jogi nikech ne ok ochiwo misango ne Jehova Nyasaye e kinde moketne. Ngʼat ma kamano noyud kum moromore gi richone.\n“ ‘Japiny moro modak kodu madwaro timo nyasi mar Pasaka mar Jehova Nyasaye nyaka tim kamano kaluwore gi chikene kod buchene. Nyaka ubed gi chike machalre ne japiny moro kod ngʼat monywol e gwengʼno.’ ”\nE odiechiengʼ mane osetiek gero kar lemo, ma en Hema mar Singruok, bor polo noume. Chakre odhiambo nyaka okinyi bor polo mane oumo kar lemo ne chalo ka mach.\nMano e kaka nochalo ka bor polo oume godiechiengʼ to gotieno ochalo ka mach.\nE kinde moro amora ma bor polo ne oa ewi Hema, jo-Israel ne chako wuoth; to e kinde ma bor polo nopiyo ewi Hema, jo-Israel ne goyo kambi.\nKane Jehova Nyasaye ogolo chik, to jo-Israel ne chako wuoth, kendo kane ogolo chik to negigoyo kambi. E kinde duto ma bor polo nosiko ewi kar lemo, negisiko e kambi.\nKane bor polo osiko koumo kar lemo kuom thuolo malach, jo-Israel norito buche Jehova Nyasaye kendo ne ok giwuok.\nSeche moko bor polo neumo kar lemo kuom ndalo manok kende; to ka Jehova Nyasaye nogolo chik to negidak, bangʼe kochako ogolo chik to gichako wuoth.\nSeche moko bor polo ne ni kanyo chakre odhiambo nyaka okinyi kende, to kane oyawore gokinyi to negichako wuoth. Bed ni en odiechiengʼ kata otieno, to e kinde ma bor polo noyawore, negichako wuoth.\nBed ni bor polo nosiko koumo kar lemo kuom ndalo ariyo, dwe achiel kata higa achiel, to jo-Israel ne siko e kambi kendo ne ok gichak wuoth; to ka bor polono ne oyawore, to negichako wuoth.\nKane Jehova Nyasaye ogolo chik negibet e kambi, kendo kane ochako ogolo chik to negichako wuoth. Negirito weche Jehova Nyasaye, kaluwore gi chik mane ochiwo kokalo kuom Musa.


Emmanuel Okech June 18, 2012 at 5:31 pm\nAmosou joka nyanam. My comment is that the advice given here is very important but, it should also be translated in English / Swahili, for it to be absorbed and applied correctly by the younger luo generation. keep up the good work.\napuoyo biggy June 20, 2012 at 10:35 am\nrakuom ehiko nade?\nChris Olola June 21, 2012 at 12:46 am\nEmmanuel yoo…ka ok wanyal medo jiwo rowere masani mondo ong’e dhowa to wawito ogandawa! Onego wamed dhong’o dholuo manibma to watem luongo rowere masani mondo obi e akumba kae mondo giwinj twak kendo gitem ndiko matin magin godo kata ma ging’eyo. Matin tin biro konyo gi mondo ging’e dhowa. Wan joma nyithindgi onyuol kendo odongo e taonde wan kod ting’ mapek mar puonjo nyithindwa dholuo — atemo ahinya seche duto ka aloso kod meka — akiko kendo nyaka apaye dholuo achiel ariyo moko malam lam Kisungu en dho wagunde.\nEan Nyathi Olola\nmcoguma June 26, 2012 at 4:26 pm\nhera kende joluo wetena.jowa moko gi oherore kendo mohingowa,omiyo jaluo wadwa,ng’e anena ni i jaluo kendo her jaluo wadu……lakini kimila to tinde watero kanye? ongoro jamnazi be nopenjo.\nGEORGE OGADHO July 13, 2012 at 8:23 pm\nAn a jakisumo karateng mo dak piny tanzania, amor ahinya tudore kod joluo wetena. Maduong ma da wachi en ni …………\nCalvince Ochieng July 17, 2012 at 4:02 pm\nBer ndi kawarito chikewa gi tiendgi\nlilian ndeke August 14, 2012 at 12:06 pm\nEe mano adier nyaka wabed gi luor\nReinhard omondi August 15, 2012 at 9:53 am\nJoka Nyanam Amor ahinya mar yudo websitni. kara asebedo ka anie mutho? chakre kawuono an kodu kanyakla kendo aluongo joma moko. to akwayou mana pasa mar bandles\nanne obadha September 13, 2012 at 4:17 am\nAn nya korando. We are closely related. My great grandfather is okore. My grand father was chief Nicodemus Ahono. There are several of us in Kisumo.\nOtieno oselu October 23, 2012 at 10:45 am\nSani makoro piny medo bedo madiny makata kwonde mag pidh be koro\nmedo mana diyore-ni,donge joka Nya-nam nyalo bedo kanyakla e pacho maok giwouk ka ngato kangato dhi mondo ogol pacho.\nDonge wanyalo dak kaka joka ngato, maka dongruok kaka kelo pi,stima, pidh manyien kod moko makago kobiro to nwangowa mana ka wadak e dala achiel.\nMondo kwonde ma dine wagole mier odong-nwa kwonde pur kod pidh kawatiyo gi kit pidh kod pur masani.\nWangi-uru nyime kendo bende wapar-ane matut kuma wachomo mondo omi wabed ngima maber kod dongruok, nyikwa Podho kod Ajwang.\nLilian Ndeke November 27, 2012 at 12:41 pm\nan adwaro mana ngeyo ka bende dhako inyalo nyom gi chuo ariyo\ncaleb oketch March 1, 2013 at 10:20 pm\nthey call me lwanda magere the father of mzee kenyatta\nachillah August 2, 2013 at 10:08 pm\nAgoyo erokamano ne joka nyanam magolo pachgi e jaluo.com ajiwo joluo mondo watem wabeduru gi kanyakla mag dongruok kaka kabila mamoko timo.Wabed joma konyo jowadgi mondo dongruok obed e Nyanza kijende onge tich en gima lit kineno kaka joma tindo sandore kariembo ndiga mar bodaboda.Waweuru siasa maonge tich maok nyal keto nyiemo e mesa.Lets organize our young people.We are always behind in terms of development because we like cheap politics.Its time we wake up & copy paste what other good things other tribes are doing.\ncorazon aquino May 14, 2014 at 8:44 am\nJoka nyar nam awinjo kaka uwuoyo, an jaluo modak Nairobi Kenya. Gima pod omako pacha ahinya gi wuoro en ni jaluo en Ja nyadhi which is good,ka iyudo kama jaluo pakoree to ok diyud mistake kata achiel ,to ka you approach them for assistance out of the very many words spoken ei pakruok to kendo excuses ng’eny tiende ni jaluo ma kenya ohero gire kende owuon- ok gihero dongruok ma kang’ato to jowa ma riek nowacho ni TOGETHER WE STAND DIVIDED WE FALL, kata the british collonists used the trick “DIVIDE AND RULE”.tupendane. if what i’m saying is not true let me get your feedback.\nochieng koko May 26, 2014 at 12:42 pm\nango ma di timre ka dhako opamo dichuo gi oluth kuon?\nVINCENT OWINO June 20, 2014 at 2:03 pm\nka wuoi mapok okendo onindo kod nyako ma gitimo godo osiep eodgi e kor nindo mar nyakono e bedroom machielo,bende ntie msiro?\nfrancis okech August 7, 2014 at 10:18 pm\nwuoyi ne okendo nyako ma ok jadhodgi gi nyathi ma nyako mane gi higni abiriyo negidak higni abich kae ne oringo kedo oting gigot ma oagodo ne wuoyi ose nyuome kalure gi chikgi sani miyoni ne nyasaye okawo ka gionge kanyachiel ni negiwere ,kajodalani dwaro ni mondo akaw ting itimonango?\nCpt. Gilbert ma Wuod Juma kisero jjk September 23, 2014 at 5:08 pm\nAn jaksumo Nyahera ewi got kiboswa, an e jaluo e piny mangima manodok thurgi Sudan mamilambo higni apargabich manosekalo ma thi enonoro matut wanyikwa kwerewamachon oruaka moniya kipande ma pinyno maongepingo,bang tondikae lweny spla mabedo jatendlweny koroo nikech naneno ni jowaa nyasae bonito rieko matzo jokenya mamoko winji to kuom Mano jowaa osebedo kocha go jotok koderagi makatadongruok mar luo jodongo Mahilyow manokwalo Kenya tee mouso olwaneno ni onagi Chung kata ni timo gimoro madikonygi. Gimadrwaro en Kama adwaroyawuotwa mondo otudreekoda kodaeyo mapiyoo mar mondo oluanga ekarbudho monagi kende mean tie mondo ayudie ojendemoko mawigiliw monda tiegi wakya ndalomabiro to hikruok chon bermoloyo, baruru kanda loch momau edhogu,marry kaka jotonjnge maithnoornu kowuok epinymwakiewogo, ginebedni wangeyo rioko magjotonge mapiithdwa kedo. Jaluo kotamowa towapar kaka nonimre mwachoedho nam,jokmanegengomwa yo kwa wuokethurwa mamilambo. We aromugimago\nonyango.com December 13, 2014 at 9:42 pm\npar uru matut nikech sani piny tek.\nodhis isaac January 10, 2015 at 1:30 am\nokwe uru jokanyamolo sani an piny Sudan erbalgazel kama joluo duto ne. ne oaye ne waweyo dhoudi 3 mapodi wacho dholuo maen pikal, luwo kod mawal , lweny ema ng’eny koni oganda wa tho lem nwauru\nJames Adika April 27, 2015 at 6:21 pm\nAGOYO EROKAMANO MADUONG’ NE NYIKWA RAMOGI MANE NYASAYE OTIMONEGI NG’UONO MAR CHAKO MBUYI MAR JALUO DOT KOM.\nMA EN LONY MANYASANI MABIRO KONYO ROWERE MARAGA KATA MANA NYITHINDO MATINDO ENG’EYO DHOLUO, KIDO KANYAKLA KODA TIMBEWA. WAMED URU GOLO PACHWA E MBUYI MACHAL KOD MA MONDO MI WAPUONJRE MATUT CHIKE MAG LUO.\nMA EYO MAKENDE MAR DUOKO OGANDAWA E KINDE MANE WAPUONJORE DHOLUO E SIKUNDE MA PACHOKA.\nEzekiel k May 4, 2015 at 2:50 am\nbende ngato nyalo gero simba kane osechako gero kendo pok oketo tat ot maobiro lokore godo kaodwa bedo gi rangae…wuoyi machogo.\nVictor O May 27, 2015 at 9:59 am\nAmor kod weche mag puonj koa kuom onagi wetena a kwayou mondo gi kue to watim gik ma nyalo kelonwa dongruok epiny luo\noyoo-weche June 2, 2015 at 12:10 pm\njokanam kindly get for me the lyrics of oguta lie bobo in Dholuo version and the translations\nOpak Obong’o Nyakalaga.\nMusa On'gech ko'Onono October 22, 2015 at 6:41 pm\nAduoko mana erokamano kuom puonjruok,to yawuotwa matindo kik wigi wil gi dhowa


Isaya 36 - Holy Bible [Luo Bible 2020] - (Isa 36)\nEka ruodh Asuria ne ooro jatend lweny gi ogandane mag lweny koa Lakish mondo odhi ir Ruoth Hezekia Jerusalem. Kane jatend lweny ochopo kuno, ne ochungʼ but Soko Mamalo mantie e yo miluongo ni Puoth Jaluoko.\nEliakim wuod Hilkia ma jatend od ruoth, gi Shebna jagoro kod Joa wuod Asaf mane jachan weche, nodhi ire kanyo.\nJatend lweny nowachonegi niya, “Wachneuru Hezekia kama: “ ‘Ma e gima ruoth maduongʼ, ma ruodh Asuria wacho: En kama nade miketoe genoni momiyo in-gi chir kama?\nTo ka uwachona niya, “Wan waketo genowa kuom Jehova Nyasaye ma Nyasachwa” to donge en ema kuondene motingʼore malo kod kendene mag misango Hezekia nogolo kowachone jo-Juda gi jo-Jerusalem niya, “Nyaka ulam mana e nyim kendo mar misangoni kende”?\nEre kaka koro uparo ni unyalo loyo achiel kuom jotend jolweny matinie moloyo mag ruodha ka uketo genou mana kuom jolwenj Misri gi faresegi?\nTo moloyo mano iparo ni asebiro monjo pinyni mana gi pacha awuon ka ok en wach moa kuom Jehova Nyasaye? Jehova Nyasaye owuon ema osenyisa mondo abi amonj pinyni kendo akethe.’ ”\nEka Eliakim, Shebna kod Joa nowachone jatend lweny niya, “Yie iwuo gi jotichni gi dho jo-Aram nimar wawinjo dhokno. We wuoyo kodwa gi dho jo-Hibrania nikech joma ni e ohinga nyalo winjo gik miwachonwa.”\nTo jatend lweny nodwokogi niya, “Uparo ni un kod ruodhu kendu ema ne ruodha oora iru mondo awachnu wechegi, to ok ne joma obedo ei ohinga; bende ungʼeyo ni jogo kaachiel gi un biro bangʼo chiethgi kendo madho lachgi?”\nEka jatend lweny nochungʼ moluongo matek gi dho jo-Hibrania niya, “Winjuru weche moa kuom ruoth maduongʼ ma en ruodh Asuria!\nMa e gima ruoth wacho: Kik uyie Hezekia wuondu nikech ok onyal resou!\nKik uwe Hezekia hou mondo ugen kuom Jehova Nyasaye kowachonu ni, ‘Jehova Nyasaye biro resowa adier; kendo dala maduongʼni ok nochiw e lwet ruodh Asuria.’\nnyaka chop abi mi ateru e piny machal gi pinyu, ma en piny machiego cham gi divai manyien, piny mopongʼ gi makati kod mzabibu.\n“Kik uwe Hezekia wuondu kowachonu ni, ‘Jehova Nyasaye biro resowa.’ Bende nyaka nene nyasach piny moro amora osereso ogandane e lwet ruodh Asuria?\nEre nyiseche mag Hamath gi Arpad? Ere nyiseche mag Sefarvaim? Bende ne gireso Samaria e lweta?\nKuom nyiseche duto mag pinjegi, en mane mosereso pinye e lweta? To koro ere kaka uparo ni Jehova Nyasaye nyalo reso Jerusalem e lweta?”\nEka Eliakim wuod Hilkia jatend od ruoth gi Shebna jagoro kod Joa wuod Asaf, jachan weche mag piny, nodhi ir Hezekia ka lepgi oyiech kendo negiwachone gima jatend lwenyno osewacho.